ועדת הפנים והגנת הסביבה, כנסת 19, פרוטוקול מספר 339, 2014-07-14 09:00

מירי רגב: חברים, בוקר טוב לכולם.

מירי רגב: אני שמחה לארח פה את המפכ"ל, את רב ניצב יוחנן דנינו, שלום לך, - -

<מפכ"ל המשטרה רב ניצב יוחנן דנינו: שלום.

מירי רגב: - - ותודה שהגעת לוועדה, לכל חברי הכנסת שהגיעו.

מירי רגב: הסמפכ"ל, ניצב ניסים מור.

מירי רגב: שלום לכל בכירי משטרת ישראל שהגיעו לכאן הבוקר.

מירי רגב: אני רוצה לפתוח ולחזק את תושבי מדינת ישראל, אזרחי מדינת ישראל, אזרחי הדרום.

מירי רגב: אנחנו כולנו, פגשתי את חברי הכנסת, כמעט כולם, בשטח, הולכים, פוגשים, מחזקים את ידי התושבים.

מירי רגב: אני רוצה לחזק גם את ידי ראשי הערים שפועלים במנהיגות מופתית בהובלת התושבים, האזרחים במקום.

מירי רגב: כמובן, מחזקת את ידי מפקדי צה"ל, חיילי צה"ל, משטרת ישראל, שוטרי ישראל, מד"א וכב"א, שנמצאים כמעט בכל מקום כשאני מסתובבת בשטח.

מירי רגב: ובהזדמנות הזאת גם לחזק את ראש הממשלה: אל תפחד ואל תירא, אל תפחד ואל תירא.

מירי רגב: אין מדינה ריבונית שמאפשרת לעצמה את הפגיעות הזאת על האוכלוסייה, ואני חושבת שראש הממשלה צריך להמשיך ולעשות את כל מה שניתן כדי לפגוע באותם אלה שיורים משטחי עזה לעבר אזרחי המדינה, מהים, מהאוויר וגם מהיבשה.

מירי רגב: הדיון היום יעסוק בשלושה נושאים עיקריים כפי שפרסמנו אותם: הסוגיה הראשונה תהיה עיקרי הממצאים והלקחים של התנהלות מוקד 100 באירוע החטיפה.

מירי רגב: הנושא השני: תיערך סקירת המפכ"ל בסוגיית פעילות המשטרה בעוטף עזה, מרחב דרום.

מירי רגב: אני גם אגיד על זה כמה מילים כי אני באמת מסתובבת שם הרבה מאוד בשבועיים האחרונים.

מירי רגב: הנושא השלישי: פעילות המשטרה מול ערביי ישראל בכל מה שקשור להפגנות והפרות סדר שראינו אותן כולנו, שמענו עליהן וקראנו עליהן, בוואדי ערה ובמזרח ירושלים.

נחמן שי: אז גברתי יושבת הראש, אני מציע שהמפכ"ל יואיל להתייחס גם להתנהגות המשטרה בהפגנה שהייתה במוצאי שבת בתל אביב.

מירי רגב: חבר הכנסת נחמן שי, אתה רשום לזכות דיבור - - -

נחמן שי: לא, אני רוצה - - - או שהוא לא ראה את מה שהיה שם.

מירי רגב: אני לא יודעת מה היה שם, אני לא ראיתי, אבל המפכ"ל - - -

נחמן שי: - - - של מעשה לינץ' בתוך תל-אביב.

מירי רגב: אז שנייה.

מירי רגב: חבר הכנסת נחמן שי, שנייה, שנייה, שנייה.

מירי רגב: קודם כל, אתה רשום לזכות דיבור, אתה רשום לזכות דיבור, ואתה תשאל את השאלות ובסופן יענה המפכ"ל על שאלות ותשובות.

מירי רגב: הוא יתייחס בשלב הראשון לשלושת הנושאים שהתבקש על ידי הוועדה, כפי שראוי וכפי שאנחנו נוהגים לעשות.

מירי רגב: כפי שאתה יודע גם בוועדת חוץ וביטחון ובוועדות אחרות.

מירי רגב: מגיע - - -

נחמן שי: אבל יש נושא שני שעלה - - -

מירי רגב: מאה אחוז.

מירי רגב: את הנושא - - - שאתה מעלה אותו.

מירי רגב: לא העברתי את זה מראש.

מירי רגב: אני בטוחה שגם המפכ"ל יענה עליו בסוף, אבל כרגע הוא יתייחס לשלושת הנושאים האלה.

מירי רגב: אנחנו קראנו, כולנו, שמענו, כולנו, את הקלטת של שלושת הנערים שנחטפו בצורה אכזרית על ידי ארגון טרור רצחני, ארגון החמאס, שאני שמחה שכרגע מוענש היטב בפעילות צה"ל בעזה, ואני מקווה שעוד נמשיך ונפעל כך שתשתיות הטרור בעזה יושמדו.

מירי רגב: שמענו גם את המלצות הוועדה שהקים המפכ"ל.

מירי רגב: אני מתארת לעצמי שעוד הרבה מאוד יתחקרו את האירוע הזה, ולא רק במשטרה: גם בצה"ל, וגם בשב"כ, וגם בפיקוד המרכז, ובאוגדת איו"ש.

מירי רגב: עוד הרבה מאוד דיונים ייערכו לזה, כולל אמירות ברורות לציבור מה קרה בכל ההתנהלות ובכל המהלך הזה.

מירי רגב: אבל הראשון שהקים ועדת בדיקה, בדק את ההמלצות שלה, קיבל את ההמלצות שלה, ועשה מעשה הוא המפכ"ל, ועל זה צריך להגיד יישר כוח, ואני יודעת גם שעדיין לא סיימתם את כל הבדיקה ויש עוד בדיקות נוספות.

מירי רגב: ולכן אני אבקש לשמוע את עיקרי ההמלצות שניתנו, את ההמלצות שקיבלת, ואת הלקחים בעצם לגבי העתיד, שזה מה שעכשיו חשוב יותר – איך אירועים כאלה לא יקרו בכל סוגיית מוקד 100.

מירי רגב: לאחר שנסיים את הנושא של מוקד 100 נעבור לסוגיות של עוטף עזה וערביי ישראל.

מירי רגב: המפכ"ל, בבקשה.

תמר זנדברג: יהיה גם דיון בנושא ימני ישראל או רק ערביי ישראל?

מירי רגב: בשלב זה ערביי ישראל.

מירי רגב: אם את רוצה להוסיף נושאים נוספים - - -

תמר זנדברג: למה?

תמר זנדברג: לפי מה הקריטריונים?

תמר זנדברג: מה הקשר גם לערביי ישראל?

מירי רגב: חברת הכנסת תמר זנדברג, שלום גם לך, בוקר טוב.

מירי רגב: יש נוהל.

מירי רגב: הוועדה שולחת נושאים לסקירה, והמפכ"ל או הגורם הרלוונטי מתייחס אליהם.

תמר זנדברג: אין בעיה אבל - - -

מירי רגב: את רשומה לשאלות ותשובות, ותשאלי.

תמר זנדברג: אני מבינה בנושא ההפגנות.

תמר זנדברג: השאלה היא אם הנושא הוא על פי השתייכות לאומית, אתנית.

תמר זנדברג: מה הקריטריון?

מירי רגב: אז את רשומה, את רשומה, את רשומה - - -

נחמן שי: - - - לא ניתן למפכ"ל - - -

תמר זנדברג: חבר הכנסת נחמן שי, זה שאנחנו נעלה זה ברור.

תמר זנדברג: אני שואלת האם כותרת הישיבה זה ערביי.

תמר זנדברג: כלומר, האם הישיבה מנהלת את הישיבה של - - -

נחמן שי: - - -

תמר זנדברג: חבר הכנסת נחמן שי, אל תחלק - - -, תעשה לי טובה.

נחמן שי: - - -

תמר זנדברג: זה משהו אחר.

מירי רגב: חברת הכנסת תמר זנדברג, הדיון היום, אני מבינה, יהיה דיון סוער, אבל מרגע זה - - -

<קריאה: למה?

<קריאה: למה?

באסל גטאס: למה?

באסל גטאס: למה?

באסל גטאס: למה את מניחה את זה?

באסל גטאס: למה את - - -

ג'מאל זחאלקה: למה?

ג'מאל זחאלקה: מפני שרוצים להפסיק את המלחמה - - -

מירי רגב: לא נפסיק את המלחמה.

מירי רגב: ההיפך, נמשיך אותה.

מירי רגב: נמשיך אותה.

מירי רגב: ונכה בחמאס עד שנפיל אותו, בעזרת השם.

מירי רגב: עכשיו תראו, אנחנו נכנסים עם היועץ המשפטי של הוועדה.

מירי רגב: מרגע זה כל מי שיפריע - - -

ג'מאל זחאלקה: כמה דם את רוצה?

ג'מאל זחאלקה: כמה עוד דם?

ג'מאל זחאלקה: כמה עוד דם את רוצה?

מרדכי יוגב: כמה שהחמאס - - -

מירי רגב: כמה שיותר.

ג'מאל זחאלקה: כמה עוד דם את רוצה?

באסל גטאס: יש לה צימאון.

באסל גטאס: יש לה צימאון.

באסל גטאס: יש לה.

מירי רגב: כמה שיותר.

ג'מאל זחאלקה: אתם צמאי דם.

<קריאות: - - -

מירי רגב: כמה שיותר.

ג'מאל זחאלקה: צמאי דם.

ג'מאל זחאלקה: אנשי דמים אתם.

מירי רגב: כמה שיותר.

מרדכי יוגב: אתה - - -

ג'מאל זחאלקה: צאו אנשי - - -

מירי רגב: - - -

מרדכי יוגב: אתה המסית לרצח.

מירי רגב: כלל לא מתבייש.

ג'מאל זחאלקה: - - - צאו אנשי הדם.

מרדכי יוגב: מי נתן לך לשבת פה?

מרדכי יוגב: לך לסוריה, יהיה לך יותר טוב.

ג'מאל זחאלקה: אני פה לפניך, לפני כל המשפחה שלך.

מרדכי יוגב: אין לך - - -

ג'מאל זחאלקה: אני פה לפניך ואשאר אחריך.

מרדכי יוגב: איפה - - -?

ג'מאל זחאלקה: גזען.

מרדכי יוגב: איפה - - -?

מרדכי יוגב: עוד לא נולדת.

ג'מאל זחאלקה: פשיסט.

ג'מאל זחאלקה: גזען.

ג'מאל זחאלקה: גזלן.

מירי רגב: חבר הכנסת ג'מאל זחאלקה, - -

ג'מאל זחאלקה: חלאת המין האנושי אתם.

מירי רגב: - - קשה-קשה - - - הטרוריסטים שלך נהרגים, אבל זה מה שיקרה.

מרדכי יוגב: שותף - - -

באסל גטאס: ילדים – את שמחה, שמחה על הרג ילדים, כן?

באסל גטאס: שישה ילדים אתמול נהרגו.

מירי רגב: קשה לראות את - - - הטרוריסטים - - - טוב, מרגע זה אנחנו עוברים לסקירה עצמה.

ג'מאל זחאלקה: מרגע זה היושבת ראש תדבר בשפה פרלמנטרית.

ג'מאל זחאלקה: לא - - - של להרוג ולרצוח.

מירי רגב: כל מי שיפריע לסקירה יקבל הערה ראשונה, הערה שנייה, הערה שלישית, ואז יצא החוצה, על פי הנוהל המקובל בכנסת.

ג'מאל זחאלקה: אנחנו - - -

באסל גטאס: לפחות לא מתים מזה.

באסל גטאס: לא מתים מזה.

מירי רגב: אני יודעת.

מירי רגב: לכן תצא החוצה, תתרענן, תשתה מים, - -

ג'מאל זחאלקה: את לא תשתיקי אותנו, יושבת הראש.

מירי רגב: - - כמו שהמליץ נחמן שי במלחמת המפרץ, תירגע ותחזור.

מירי רגב: המפכ"ל, בבקשה.

ג'מאל זחאלקה: אני מודיע לך: אני לא אצא מפה.

ג'מאל זחאלקה: תעשי מה שאת רוצה.

מירי רגב: טוב.

מירי רגב: את זה אנחנו - - -.

מירי רגב: הוא מאיים.

דוד אזולאי: אל תפריע - - -

ג'מאל זחאלקה: שיביאו משטרה להוציא אותי מפה.

מירי רגב: אתה מאיים.

משה זלמן פייגלין: יש הרבה משטרה פה.

<קריאה: הביאו.

ג'מאל זחאלקה: אני יודע.

מירי רגב: אתה מאיים, חבר הכנסת ג'מאל זחאלקה.

<קריאה: - - -

משה זלמן פייגלין: משטרה כבר; המפכ"ל בכבודו ובעצמו פה.

ג'מאל זחאלקה: אני יודע.

<קריאה: - - -

מירי רגב: חברים, תודה לכולם.

מירי רגב: בבקשה, המפכ"ל.

ג'מאל זחאלקה: לא צריך לקרוא למשטרה אפילו.

<מפכ"ל המשטרה רב ניצב יוחנן דנינו: בוקר טוב לכולם, גברתי היושבת ראש, חברי הכנסת, חבריי לפיקוד המשטרה.

<מפכ"ל המשטרה רב ניצב יוחנן דנינו: נמצא פה הסמפכ"ל, נמצא פה ראש אגף המבצעים, ניצב אהרון אקסול, נמצא פה מפקד מחוז ש"י, ניצב קובי כהן, ונמצאים פה תת ניצב משה ברקת ודובר המשטרה.

<מפכ"ל המשטרה רב ניצב יוחנן דנינו: הימים הללו הם באמת ימים של מערכה לאומית מורכבת, שבהם הציבור במדינת ישראל, בחלקים גדולים של הארץ, נמצא תחת איום של טילים, גם מחבל עזה וגם מלבנון.

<מפכ"ל המשטרה רב ניצב יוחנן דנינו: מאות טילים שמשוגרים לעברנו ביממה מחייבים אותנו בצד המערכה הצבאית, שתפקידה, כמו שהנחה הקבינט, להביא שקט משמעותי, עקבי ולאורך זמן למדינת ישראל.

<מפכ"ל המשטרה רב ניצב יוחנן דנינו: אנחנו במקביל מנהלים מערכה אזרחית שמנהלים אותה ומובילים אותה משטרת ישראל, פיקוד העורף, הרשויות המקומיות, ראשי הרשויות המקומיות, וכמובן כל גופי ההצלה האחרים.

<מפכ"ל המשטרה רב ניצב יוחנן דנינו: ומיומו הראשון של המבצע, שנקרא "צוק איתן", אלפי שוטרים מתנדבים, לוחמים, עובדים יומם ולילה, יומם ולילה, במטרה להגן על אזרחי המדינה בזירות של הנפילה, במוקדי השליטה, בצירי הפינוי, ואנחנו נשמע סקירה של ראש אג"ם בהמשך על מה נעשה עד כה.

<מפכ"ל המשטרה רב ניצב יוחנן דנינו: אני רוצה לומר שאזרחי ישראל מגלים רמה גבוהה של משמעת אזרחית, אחריות אזרחית.

<מפכ"ל המשטרה רב ניצב יוחנן דנינו: ואני רוצה לשבח ולהביע את הערכתי על החוסן, על המשמעת, ועל האחריות, שבעיניי היא בלתי רגילה, בעיקר במקומות שלא היו רגילים לאזעקות, ואני אומר את זה בעיקר לאור ההתמשכות של המערכה.

<מפכ"ל המשטרה רב ניצב יוחנן דנינו: המשפט של משמעת אזרחית מצילה חיים שחזרנו עליו לאורך כל המבצעים הקודמים: גם ב"עופרת יצוקה" וגם ב"עמוד ענן", הוא מאוד רלוונטי גם בעת הזו.

<מפכ"ל המשטרה רב ניצב יוחנן דנינו: צריך להמשיך ולשמור על המשמעת הזו לאורך כל המערכה ככל שהיא מתקדמת וממשיכה.

<מפכ"ל המשטרה רב ניצב יוחנן דנינו: ולמרות הפעילות המוצלחת של סוללת "כיפת ברזל", ואי אפשר שלא להגיד על זה באמת מילה טובה, צריך להמשיך לשמור על המשמעת.

<מפכ"ל המשטרה רב ניצב יוחנן דנינו: המבצע הזה של "צוק איתן" התחיל, בדיוק כמו שאמרת גברתי היושבת ראש, אחרי כמה ימים שבהם התרחשו אירועים של הפרות סדר, חסימות צירים, ירי זיקוקים בכינון ישיר לעבר כוחותינו, השלכת בקבוקי תבערה, השלכת מטענים על שוטרים ועל אזרחים, לא רק על שוטרים, בתוך ישראל.

<מפכ"ל המשטרה רב ניצב יוחנן דנינו: גם עם המערכה הזאת התמודדה המשטרה, בעיניי בהצלחה, תוך הכלת האירועים, שימוש מושכל באמצעי פיזור, ומעצרים של מפרי הסדר, ואני מדבר פה על, נכון לאתמול כבר היינו עם 540 מעצרים, אני מניח שהמספר במהלך הלילה גדל.

<מפכ"ל המשטרה רב ניצב יוחנן דנינו: ולאורך כל המערכה הזאת קיימנו הידברות וקשר רציף עם המנהיגות של ערביי ישראל, שפה, בעניין הזה, אני חייב לומר שהם גילו גישה מאוד מתונה, והם היו מהצד המרגיע אל מול הצעירים שעשו את האירועים שדיברתי עליהם קודם.

<מפכ"ל המשטרה רב ניצב יוחנן דנינו: האיפוק הזה שבו נהגנו, בצד הנחישות של הטיפול במעצרים, הובילה לתוצאה של אפס הרוגים במהלך האירועים הקשים שאתם תשמעו עליהם בהרחבה מאגף המבצעים, מראש אגף המבצעים.

<מפכ"ל המשטרה רב ניצב יוחנן דנינו: אני רוצה להביע כאן את הערכתי הרבה למפקדים, לשוטרים, ללוחמים, למתנדבים, שפועלים מסביב לשעון ימים רבים ברציפות במשימות מבצעיות, במציאות ביטחונית מאוד לא פשוטה, וזאת תוך גילוי אורך רוח, ונחישות ומסירות אין קץ, והכול למען ביטחונו ושלומו של הציבור במדינת ישראל.

<מפכ"ל המשטרה רב ניצב יוחנן דנינו: אירועי הפרות הסדר האלה התחילו אחרי הרצח המזעזע של הנער מוחמד אבו חדיר משכונת שועפט בירושלים, ומשטרת ישראל ביחד עם השב"כ ניהלה חקירה באופן מקצועי, יסודי, זריז, שהובילה לפענוח מהיר וראוי באירוע הזה.

<מפכ"ל המשטרה רב ניצב יוחנן דנינו: קודם לאירוע של הרצח הזה התרחש אירוע חמור ומזוויע של חטיפת ורצח שלושת הנערים: גלעד, נפתלי ואייל, שאני חושב שבעקבותיו, בעקבות הרצח הזה, התחיל המבצע של "שובו בנים", וגם המבצע הזה, משטרת ישראל, יחד עם כל כוחות הביטחון, עשתה מאמץ וממשיכה במאמץ של להגיע למחבלים, פעילות שממשיכה גם בימים האלה, ולא ננוח ולא נשקוט עד שנשים יד על המחבלים הארורים.

<מפכ"ל המשטרה רב ניצב יוחנן דנינו: בכל מה שנוגע לשיחה שהתקבלה במוקד 100 במחוז ש"י בערב החטיפה, אני אמרתי קודם: אכן הייתה כאן תקלה, ואני הגדרתי אותה בסיום הבדיקה של הוועדה שתיכף נשמע את ממצאיה, אני הגדרתי אותה ככשל חמור שאסור שיקרה, ואסור לנו לעבור עליו לסדר היום.

<מפכ"ל המשטרה רב ניצב יוחנן דנינו: אני גם אמרתי שבמקום שיש ספק אין ספק, ואי מתן מענה לקריאת מצוקה של אדם שנמצא במצוקה הוא אירוע בלתי נסלח, ואת הדברים האלה אמרתי מיד כשקיבלתי את ממצאי הוועדה.

<מפכ"ל המשטרה רב ניצב יוחנן דנינו: ולכן משטרת ישראל כגוף אחראי ומקצועי, בחנו את עצמנו, הפקנו לקחים, בשקיפות מלאה, וזאת כדי לתקן ולמנוע, ככל שניתן, הישנות של תקלות חמורות מהסוג הזה בעתיד.

<מפכ"ל המשטרה רב ניצב יוחנן דנינו: בימים האלה ובימים שבעיקר מיד אחרי שהתפרסמה הקלטת, נשפכו על משטרת ישראל קיתונות של רותחין בנוגע לאותה שיחה, וכן מוקדי משטרת ישראל הפכו לשק חבטות ולמושא להשתלחות חסרת אחריות, בלתי מבוקרת ובלתי מרוסנת של הרבה מאוד גורמים מגורמים שונים.

<מפכ"ל המשטרה רב ניצב יוחנן דנינו: אז אני אמרתי שמשטרת ישראל היא ארגון שהמשמעת והערכים הם נר לרגליו, ואנחנו עומדים על זה, ואנחנו לא נתפשר על סטייה מהערכים.

<מפכ"ל המשטרה רב ניצב יוחנן דנינו: ואנחנו הוכחנו, ואני חושב שאני הוכחתי כמפכ"ל, שבכל מקום שבו יש סטייה מהערכים אנחנו נמצאים שם, אנחנו שומרים על הדרך.

<מפכ"ל המשטרה רב ניצב יוחנן דנינו: מי שלא איתנו בדרך לא יהיה איתנו, תהיה דרגתו אשר תהיה.

<מפכ"ל המשטרה רב ניצב יוחנן דנינו: וככל שאנחנו עולים בסולם הדרגות רמת הציפיות שלנו היא גבוהה יותר מבעל התפקיד.

<מפכ"ל המשטרה רב ניצב יוחנן דנינו: ככה טיפלנו באירוע הזה, כך נהגנו בעבר, וכך ננהג גם בעתיד.

<מפכ"ל המשטרה רב ניצב יוחנן דנינו: יש לנו משטרה אחת, בואו נשמור עליה כולנו.

<מפכ"ל המשטרה רב ניצב יוחנן דנינו: כל אחד במשמרת שלו צריך לעשות את הכול כדי לשמור על משטרת ישראל.

<מפכ"ל המשטרה רב ניצב יוחנן דנינו: אנחנו בעת הזו, בימים האלה, במוקד 100, ממש, ואני מדבר מתחילת המערכה, יש עלייה של משהו כמו 50% בפנייה של האזרחים שרוצים עזרה, שרוצים סיוע, ולכן נורא חשוב שאנחנו נתמוך ונחזק את האנשים האלה שנותנים שירות, את האנשים האלה שמצילים חיים.

<מפכ"ל המשטרה רב ניצב יוחנן דנינו: אנחנו נשמע עכשיו את תת ניצב משה ברקת שעמד בראש הוועדה, שלבקשת הוועדה יציג כאן את עיקרי הממצאים והמסקנות מהבדיקה שבראשה הוא עמד.

<מפכ"ל המשטרה רב ניצב יוחנן דנינו: בהמשך יציג ראש אגף המבצעים את ההערכה והפעילות של משטרת ישראל כמו שפירטתי.

<מפכ"ל המשטרה רב ניצב יוחנן דנינו: בבקשה.

<משה ברקת: בוקר טוב.

<משה ברקת: אז שמי משה ברקת, ואני ראש חטיבת השיטור באגף המבצעים של המשטרה.

<משה ברקת: וב-18 ליוני מוניתי על ידי המפכ"ל לעמוד בראש צוות בדיקה, צוות שנועד לבדוק את אופן הטיפול של מוקד מחוז ש"י, בשיחת הטלפון שהתקבלה בליל אירוע החטיפה.

<משה ברקת: הצוות הזה, צוות שמנה שמונה קצינים, קצינים בכירים, גם מהשטח, גם מהמטה, הם בעלי ידע וניסיון רב בתחומי החקירות הטכנולוגיות והמוקדים.

<משה ברקת: ישבנו על המדוכה למעלה משבוע ימים, ובמסגרת העבודה נפגשתי פעמיים עם הורי שלושת הנערים וביצענו כל פעולה וכל מהלך שיש בו כדי לשפוך אור על כל מה שהיה באותו לילה במוקד ש"י.

ישראל חסון: תת ניצב משה ברקת, סליחה, רגע, המנדט שלך היה לבדוק רק את האירוע או התנהלות מוקד 100?

<משה ברקת: השיחה, השיחה, השיחה עצמה.

<משה ברקת: אופן הטיפול בשיחה.

ישראל חסון: אוקיי.

יפעת קריב: והייתה בדיקה של מה שהיה בעצם ההתנהלות לאחר השיחה - - -?

מירי רגב: אבל הוא עכשיו מדבר על זה.

<משה ברקת: תיכף תבינו.

<משה ברקת: אני אדבר על זה, מה קרה גם לאחר מכן.

יפעת קריב: גם לזה תגיע, אני רק שואלת אם הוא יגיע לזה.

<משה ברקת: נדבר גם על מה שקרה לאחר מכן.

יפעת קריב: אחרי השיחה גם למה שקרה אחר כך.

<מפכ"ל המשטרה רב ניצב יוחנן דנינו: אני לא אמרתי, זה התחלק לשניים: את תת ניצב משה ברקת מינינו לעמוד ולבדוק את סוגיית השיחה ומה שקרה סביב האירועים באותו יום.

<מפכ"ל המשטרה רב ניצב יוחנן דנינו: בכל מה שקשור למוקדים בכלל ולמה שקורה במשטרת ישראל אני מיניתי את הסמפכ"ל, את ניצב נסים מור, שהוא יציג פה בכמה מילים גם את החלק היותר מערכתי שאנחנו מדברים על המוקדים בכלל.

<משה ברקת: בתוך הסיכום שאנחנו הגשנו למפכ"ל אנחנו גיבשנו גם המלצות וגם מסקנות, גם ברמה האישית, גם ברמה המערכתית, חלקן ליישום מיידי, ותיכף נדבר גם על דברים שכבר נעשו.

<משה ברקת: לעצם האירוע: ב-12 לחודש יוני בשעה 22:25 מתקבלת שיחה במוקד מחוז ש"י, כשמהעבר השני של הקו נשמע קול חלש ששמעו, שנשמע אומר: "חטפו אותי".

<משה ברקת: מיד לאחר מכן, מספר מילים בערבית ומספר משפטים בעברית במבטא ערבי.

<משה ברקת: השיחה נשמעה על ידי שוטר שח"מ.

<משה ברקת: שוטר שח"מ קרי שוטר בשירות חובה במשטרת ישראל.

<משה ברקת: וכעבור 40 שניות לערך שהוא מאזין לשיחה הזאת, הוא מעביר, תוך כדי שהשיחה מתנהלת הוא מעביר, תרתי משמע, מעביר את האפרכסת לממונים עליו, לאחראית על מוקד 100 ולאחראי המשמרת שימשיכו לשמוע את השיחה.

<משה ברקת: תוך כדי שהוא מעביר את האפרכסת הוא גם מציין שהוא אומר ואומר לממונים עליו: מישהו פה אומר חוטפים אותי, ושמעתי מספר מילים בערבית שלא ידעתי להסביר מה הן.

<משה ברקת: האחראית של המוקד, כפי שאמרתי, מקבלת את שיחת הטלפון הזו, ומנסה לדבר עם המטלפן, לקרוא לו מספר פעמים, ולראות אם יש מישהו בעבר השני של הקו.

<משה ברקת: וכעבור שתי דקות ותשע שניות למעשה השיחה הזאת מתנתקת.

<משה ברקת: ומיד עם ניתוק השיחה, וגם את זה צריך לומר, מנסה האחראית על מוקד 100 לחזור עוד שבע פעמים למספר הטלפון של המטלפן - - -

דב חנין: יש גם צעקות.

יפעת קריב: ויריות.

<משה ברקת: כן, אני אומר.

<משה ברקת: תיכף.

<משה ברקת: אני לא מתייחס לדברים, לרעשים ולפרשנויות של מה שנשמע בשיחה.

<משה ברקת: אני אומר מה היה בשיחה, מה שמע השוטר, ומה לאחר מכן שמעה האחראית על מוקד 100.

<משה ברקת: השיחה, אמרתי, אחרי שתי דקות ותשע שניות מתנתקת.

<משה ברקת: האחראית על מוקד 100 מנסה עוד שבע פעמים לחזור למספר הטלפון של המטלפן.

<משה ברקת: בפעמיים הראשונות היא שומעת צליל חיוג ללא מענה, ובחמש הפעמים האחרות זה עובר ישר לתא קולי.

<משה ברקת: ובשעה 22:31, קרי שש דקות מקבלת השיחה, מסתיים הטיפול בשיחה, ושמונה ניסיונות לחזור למספר הטלפון הזה.

<משה ברקת: כשאני אומר "מסתיים הטיפול" למעשה מסתיים האי טיפול, מאחר - - -

מירי רגב: אז רק מרגע זה הם לא החריגו את השיחה, - -

<משה ברקת: בדיוק.

<משה ברקת: בדיוק.

מירי רגב: - - ומחוז ש"י בעצם התעלם, כאילו לא הגדירו אותה כנוהל החרגת שיחה.

<משה ברקת: בדיוק.

<משה ברקת: זה המשפט הבא: השיחה הזו למעשה מסתיימת ללא רישום, ללא סיווג, ללא דיווח, בנגוד לנהלים, בניגוד להנחיות.

<משה ברקת: הכללים המקצועיים בנושא הזה מאוד ברורים ומאוד חדים, גם על פי ההנחיות, גם על פי הנהלים, גם על פי ההכשרות שהשוטרים הללו עוברים במהלך - - -

מירי רגב: כולל שוטרי שח"מ.

<משה ברקת: כולל שוטרי שח"מ.

<משה ברקת: בוודאי.

מירי רגב: כולל שוטרי שח"מ עם כל הבעייתיות שיש בזה.

<משה ברקת: בוודאי.

<משה ברקת: כל בעל תפקיד במוקד.

<משה ברקת: כפי שגם אמר את זה המפכ"ל, מדובר בשיחת מצוקה.

<משה ברקת: נקודה.

<משה ברקת: ואם יש ספק אז אין ספק.

<משה ברקת: ובמקרה הזה חובה, חובה היה לסווג את השיחה הזאת כשיחת מצוקה, ובדברים הללו אין שיקול דעת.

<משה ברקת: עם השיחה הזו היו מחויבים המוקדנים לעשות מספר דברים ולעשות שימוש במספר כלים שעומדים לרשותם, כמו למשל: בדיקת בעלות על מספר הטלפון, איכון טלפוני שאפשר היה לבצע, ולשמוע בהקלטה חוזרת את השיחה.

<משה ברקת: כל הכלים האלה, אמרתי, נמצאים ברשותם.

<משה ברקת: לצערנו הרב, אף לא אחד מהדברים האלה נעשה בהם שימוש במהלך אותו לילה, וזו בדיוק נקודת הכשל.

<משה ברקת: השיחה הזו למעשה נשמעה בחלקים: שוטר השח"מ שמע את 40 השניות הראשונות שזה 40 השניות המשמעותיות לצורך העניין והמרכזיות של השיחה, ששם נאמר "חטפו אותי", ואותם משפטים בעברית במבטא ערבי.

<משה ברקת: המפקדים שמצטרפים שומעים רעשים, שומעים רעשים, ובהמשך שומעים את חברת הכנסת שלי יחימוביץ' בריאיון, ברשת ב' זה היה כמדומני, בתכנית מורשת ברשת ב'.

<משה ברקת: ולמעשה, וזו השורה התחתונה של העניין הזה, המפקדים, אותם שניים שהיו שם, שני הממונים, כשלו לחשוב שמדובר פה בשיחה מטרידה, ולא היא.

<משה ברקת: כפי שאמרתי בראשית הדברים, הממצאים של הוועדה נוגעים גם ברמה האישית - - -

מירי רגב: תת ניצב משה ברקת, והיה והיו אמורים לפעול כרגיל על פי הנוהל המשטרתי הקבוע שקיים בהחרגת שיחה, הנוהל היה צריך להיות, הוא?

מירי רגב: מה היה הנוהל שצריך להיות?

<משה ברקת: אני אומר שוב: במצב שכזה, כשמדובר - - -

מירי רגב: איתור השיחה, חזרה לשיחה, ו-?

<משה ברקת: בדיקת בעלות.

<משה ברקת: יש סט של בדיקות - - -

מירי רגב: מי השרשרת שמעל שוטר השח"מ והקצינה הרלוונטית?

<משה ברקת: אחראי המשמרת.

<משה ברקת: אז יש את מפקד המשל"ט, יש מפקד תורן, וכן הלאה, וכן הלאה, פונקציות שלצורך העניין בשלב הזה של האירוע בכלל לא היו שם.

מירי רגב: הם לא היו מעורבים באף שלב של האירוע.

<משה ברקת: לא היו מעורבים.

<משה ברקת: לא היו מעורבים, לצערנו הרב.

דוד אזולאי: מה הפרוצדורה מרגע קבלת ההודעה במוקד?

דוד אזולאי: מה הפרוצדורה?

דוד אזולאי: בלי כל קשר כרגע לעניין הזה.

<משה ברקת: כשמדובר בשיחת מצוקה, אמרתי, אז יש מספר פעולות שניתן לעשות, פעולות טכניות, שניתן - - -

דוד אזולאי: אתה יכול לפרט, אדוני?

<משה ברקת: אמרתי: אפשר לבצע איכון על מספר הטלפון; אפשר לבדוק בעלות של מספר הטלפון שהתקשר.

<משה ברקת: הרי את הפרטים האלו אנחנו יודעים אותם; אפשר לבדוק את הקלטת, לשמוע - - -

משה זלמן פייגלין: זה ניתן, ניתן או חייבים?

<משה ברקת: מה?

משה זלמן פייגלין: אתה אומר ניתן לעשות או שיש נוהל?

<משה ברקת: הנוהל הוא נוהל ברור: במקרים שכאלה עושים את זה.

משה זלמן פייגלין: לא, כי המילה "ניתן" שהשתמשת בה קצת מפריעה לי.

משה זלמן פייגלין: אני זוכר, עוד מהימים שלי בצבא, שבמצבי לחץ ומצוקה, לכך יש נהלים.

<משה ברקת: אמת.

משה זלמן פייגלין: כלומר, האם יש תרשים זרימה: - -

<משה ברקת: ישנו.

משה זלמן פייגלין: - - עכשיו אני עושה אחת, שתיים, שלוש, ארבע, או אני יכול לעשות זה ואני יכול - - -? - - - ניתן, ניתן, ניתן.

<משה ברקת: לא, לא, לא, לא, לא, הדברים הם מאוד ברורים.

<משה ברקת: הדברים מאוד ברורים.

<משה ברקת: ישנו תרשים זרימה, הם ידעו בדיוק מה הם צריכים לעשות.

<מפכ"ל המשטרה רב ניצב יוחנן דנינו: לא פעלו כאן על פי הנוהל.

<מפכ"ל המשטרה רב ניצב יוחנן דנינו: הוא אמר את זה חד משמעית.

<מפכ"ל המשטרה רב ניצב יוחנן דנינו: הוא לא.

<מפכ"ל המשטרה רב ניצב יוחנן דנינו: אין כאן - - -

משה זלמן פייגלין: אני שואל: במצב כזה, יש נוהל שכתוב באיזשהו מקום על הקיר: עכשיו אני עושה פעולה אחת, אחרי זה פעולה שתיים - - -?

<משה ברקת: יש נוהל.

<משה ברקת: הוא לא כתוב על הקיר, הוא על צג המחשב, במידה והשוטר צריך איזשהו ריענון לאותה נקודה במהלך הטיפול.

<משה ברקת: אבל הדברים הם מאוד-מאוד ברורים , מאוד חדים בעניין הזה.

<משה ברקת: אמרתי בראשית הדברים שלי, הממצאים של הוועדה נוגעים גם למסקנות ברמה האישית, גם ברמה המערכתית.

<משה ברקת: ברמה האישית התייחסה הוועדה לשישה בעלי תפקידים: שלושה עם אחריות ישירה, ושלושה עם אחריות פיקודית.

<משה ברקת: ובעניין הזה ישנן החלטות של המפכ"ל, כפי שגם פורסמו, לגבי כל אחד ואחד מבעלי התפקידים: שלושה נגדים, דרך אגב, ושלושה קצינים, והדברים האלה פורסמו ברבים.

מירי רגב: בעצם, המפכ"ל, קיבלת את כל המלצות הצוות שהקמת?

<מפכ"ל המשטרה רב ניצב יוחנן דנינו: קיבלתי את כל ההמלצות, ובחלק מהן גם החמרתי.

<מפכ"ל המשטרה רב ניצב יוחנן דנינו: כי אני אמרתי שבעיניי יש כאן

<מפכ"ל המשטרה רב ניצב יוחנן דנינו: מסר כפול גם כלפי היחידה הספציפית וגם כלפי כלל משטרת ישראל.

<מפכ"ל המשטרה רב ניצב יוחנן דנינו: זה אירוע שאסור לנו שיקרה שוב, ולכן המסר כאן היה מאוד ברור.

<מפכ"ל המשטרה רב ניצב יוחנן דנינו: בחלק מהמקרים, בחלק מהקצינים גם באמת טענו לאחריות רחוקה מדי מבחינת המרחק מהתקלה ועד התפקיד, ואני חשבתי שנכון במקרה הזה, כחלק מהמסר, להעביר אותו בצורה מאוד ברורה.

מירי רגב: תת ניצב משה ברקת.

<משה ברקת: כן.

<משה ברקת: לעניין המסקנות, זה המסקנות האישיות.

<משה ברקת: יש לנו החלטות של המפכ"ל, המסקנות המערכתיות.

<משה ברקת: אני מניח שהסמפכ"ל יתייחס אליהם.

אורית סטרוק: רגע, רגע, המסקנות האישיות – מהן?

אורית סטרוק: אפשר לדעת מה בתכלס קרה לאנשים שהיו קשורים לעניין הזה?

<משה ברקת: בבקשה, חשבתי שאתם.

<משה ברקת: אין בעיה, אני אפרט.

<משה ברקת: אמרנו, היו שלושה עם אחריות ישירה, זה אותם אלה שהיו מעורבים בשיחה עצמה ושמעו אותה: שוטר השח"מ שמבחינתנו הוא פעל כמצופה, ובו לא נגענו משמעתית לצורך העניין; שני נגדים.

<משה ברקת: קרי, אחראית מוקד 100 ואחראי המשמרת.

<משה ברקת: השניים האלה הודחו מתפקידם והמשך השירות שלהם במשטרה יישקל במסגרת פרוצדורה משטרתית.

<משה ברקת: לגבי שלושת הקצינים - - -

אורית סטרוק: מה זאת אומרת?

אורית סטרוק: תסביר את המשפט הזה.

אורית סטרוק: הם ימשיכו להיות במשטרה או לא ימשיכו להיות במשטרה?

<משה ברקת: אני אומר: ההליך שלהם כרגע עובר למחלקת המשמעת.

<משה ברקת: ישנה פרוצדורה מאוד ברורה של מחלקת המשמעת של המשטרה לטיפול באירועים, באנשים שכאלה.

אורית סטרוק: כלומר, יש סיכוי שהאנשים האלה ימשיכו לשרת במשטרה?

דוד אזולאי: ודאי.

<מפכ"ל המשטרה רב ניצב יוחנן דנינו: לא, אני אבהיר: - -

ישראל חסון: מה היה ההסבר שלהם?

<מפכ"ל המשטרה רב ניצב יוחנן דנינו: שנייה, שנייה.

<מפכ"ל המשטרה רב ניצב יוחנן דנינו: קודם כל, הם מועמדים לפיטורים.

<מפכ"ל המשטרה רב ניצב יוחנן דנינו: ההליך הוא, פשוט מבחינת החוק והזכויות, אתה לא יכול לפטר לפני שאתה נותן לו את זכויותיו בהתאם למה שקבוע בחוק, ולכן הם כרגע, שניהם, מועמדים לפיטורים, וההליך שלהם נשקל במחלקת המשמעת - - -

יפעת קריב: כן, אבל זה לא לפטר אותם, זה ה-issue.

יפעת קריב: כאילו אם נפטר אותם או לא נפטר אותם, חברת הכנסת אורית סטרוק, לא צריך ללכת לכיוון הזה אם זה פורום משמעותי בתוך המשטרה.

מירי רגב: טוב, אבל רגע, שנייה.

מירי רגב: לא, לא, אנחנו לא נתווכח עכשיו גם על הדבר הזה.

יפעת קריב: כאילו, בסדר, אבל למה את בכלל?

אורית סטרוק: אני רוצה להבין את העובדות.

יפעת קריב: הסיפור הרבה יותר משמעותי משני האנשים האלו.

<משה ברקת: זה לגבי הנגדים.

<משה ברקת: שלושה קצינים גם כן עם אחריות פיקודית לכל מה שקורה במשל"ט ש"י.

<משה ברקת: מפקד המשל"ט, על פי ההחלטה של המפכ"ל, יודח מתפקידו, יקבל הערת מפקד, ובמשך שלוש שנים לא יוכל לפקד על פקודים בתפקידים הבאים שהוא יקבל במשטרה.

<משה ברקת: ראש ענף המבצעים יקבל הערת פיקוד.

<משה ברקת: ומי שעומד בראש ההירארכיה המבצעית של מחוז ש"י, הוא קצין האג"מ של מחוז ש"י, הוא קיבל הערה פיקודית והודח מתפקידו.

<משה ברקת: זה קצין בדרגה של ניצב משנה.

<משה ברקת: תפקיד בכיר מאוד במחוז ובכלל במשטרת ישראל.

מירי רגב: תת ניצב משה ברקת, קצין האג"מ בעצם הוא ממונה בסופו של דבר על המשל"ט, נכון?

<משה ברקת: נכון.

<משה ברקת: נכון.

<משה ברקת: הוא מפקדו של מפקד המשל"ט.

מירי רגב: הוא מפקדו של מפקד המשל"ט.

מירי רגב: הוא מפקדו גם - - -

תמר זנדברג: מה זה משל"ט?

<משה ברקת: משל"ט זה מרכז שליטה.

<משה ברקת: זה אותו מוקד שמקבל שיחות 100.

<משה ברקת: בין היתר, מקבל שיחות 100.

תמר זנדברג: אנחנו מדברים על שיחת 100, כן?

<משה ברקת: כן, כן, כן, כן.

תמר זנדברג: לא על המוקד של מחוז ש"י.

<משה ברקת: זה אותו דבר.

<משה ברקת: זה אותו דבר.

מירי רגב: - - -

תמר זנדברג: שיחת 100 שהתקבלה - - -

<משה ברקת: ממוקד ש"י.

מירי רגב: מהמוקד.

מירי רגב: מוקד 100 הוא המשל"ט מבחינת - - - תת ניצב משה ברקת, המשל"ט – יש את מפקד המשל"ט, רע"נ מבצעים וקצין האג"מ, נכון?

<משה ברקת: לא.

<משה ברקת: מפקד משל"ט, מעליו קצין האג"מ.

<משה ברקת: רע"נ המבצעים נכנס פה בתווך בגלל איזושהי החלטה מקומית שקיבל קצין האג"מ, שהוא מכפיף - - -

מירי רגב: יפה.

מירי רגב: אז אם קצין האג"מ נתן את ההחלטה, האחריות – קצין אג"מ, אני יודעת, לא באישור המפכ"ל.

מירי רגב: אני מבינה את זה, תיכף גם תבהיר את זה.

מירי רגב: חשוב לי רגע להבין את העניין הזה.

מירי רגב: קצין האג"מ קיבל החלטה להעביר את האחריות על המשל"ט לרע"נ המבצעים.

<משה ברקת: אמת.

מירי רגב: בניגוד למה שקורה בכל המחוזות.

מירי רגב: זאת אומרת, זה קורה רק במחוז ש"י.

<משה ברקת: בניגוד.

<משה ברקת: בניגוד להנחיית המפכ"ל, ובניגוד להחלטות הארגוניות בעניין הזה.

מירי רגב: בניגוד להחלטת מפכ"ל, בניגוד לכל מה שקורה.

מירי רגב: מי ידע על זה?

מירי רגב: האם מפקד המחוז אישר את זה?

מירי רגב: האם מפקד המרחב אישר את זה?

מירי רגב: אני יודעת שזה לא הגיע למפכ"ל ולא הגיע למטה המשטרה, אבל אני רוצה לדעת מי אישר את ההחלטה של קצין האג"מ שהאחריות על המוקד עברה ממנו לרע"נ המבצעים?

<משה ברקת: ממה שאנחנו בדקנו ושאלנו את קצין האג"מ, ההחלטה היא החלטה מקומית נקודתית שלו.

מירי רגב: זאת אומרת שמפקד המחוז גם לא ידע ממנה.

נחמן שי: קצין אג"מ – איזה?

נחמן שי: של המחוז?

מירי רגב: של המחוז.

<משה ברקת: של מחוז ש"י.

<משה ברקת: לכל מחוז יש קצין אג"מ.

נחמן שי: ברור.

<מפכ"ל המשטרה רב ניצב יוחנן דנינו: מפקד המחוז אחר כך יוכל להתייחס, הוא נמצא כאן.

נחמן שי: למה לא העבירו עוד אחריויות בהזדמנות זאת לקצינים כפיפים שלו בלי - - - יודע?

נחמן שי: בדקת את זה?

מירי רגב: כי זה לא קורה.

<קובי כהן: קודם כל, מי שהיה צריך לדעת זה מפקד המחוז.

<קובי כהן: מפקד המחוז לא ידע מההחלטה הזאת.

מירי רגב: מפקד המחוז זה אתה.

<קובי כהן: מפקד המחוז זה אני.

<קובי כהן: בתחקיר גם עלה שהוא נשאל כמובן על ידי, גם על ידי ראש ענף המבצעים ועל ידי מפקד המשל"ט.

<קובי כהן: הם אמרו לו שזו החלטה של מפכ"ל גם, לא של מפקד המחוז.

מירי רגב: ברור, זה ברור לחלוטין.

מירי רגב: לכן אמרתי שאני ידעתי שזה לא הגיע - - - החלטת מפכ"ל.

<קובי כהן: זאת אומרת, חשוב להתייעץ עם מפקד המחוז.

<קובי כהן: אז הוא אמר להם שהוא יסגור את זה, הוא יתייעץ עם מפקד המחוז בנושא הזה, אבל בעיקרון הוא לא התייעץ איתי ואני גם לא ידעתי על ההחלטה.

מירי רגב: זאת אומרת, זאת החלטה מקומית של קצין האג"מ בלי שאף אחד מהקצינים מעליו ידע על זה.

מירי רגב: אוקיי.

<קובי כהן: אני רק רוצה לומר: זו החלטה, גם כשגיבשנו אותה, זו לא עוד החלטה של המשטרה שהיא מתקבלת.

<קובי כהן: היו הרבה דיונים בשנתיים האחרונות בראשות המפכ"ל בסוגיית המשל"ט, ואנחנו דנים בספ"כ המון על סוגיית המשל"טים, ואנחנו כל פעם מנסים להוסיף נדבך נוסף לנושא של מניעת תקלות, ולראות איך אנחנו יכולים לקחת את המשל"ט הזה למקום הכי טוב, הכי מקצועי והכי גבוה.

<קובי כהן: ולא סתם באה ההכרזה הזאת של המפכ"ל שאומרת: יש איש אחד שהוא קצין האג"מ.

<קובי כהן: המשל"ט זה מקום שמייצר המון-המון בעיות.

<קובי כהן: יש קצין אג"מ שהוא קצין בכיר שיש לו גם יכולת לתת מענה בחוסרי כוח אדם בהרבה מאוד בעיות שנוצרות.

<קובי כהן: וגם הנושא של הכשרה, התאמת אנשים, קצונה וכולי וכולי.

<קובי כהן: והייתה החלטה של הספ"ק, והמפכ"ל ציין אותה: קצין אג"מ הוא האיש האחראי על המשל"ט - - -

מירי רגב: כן, את זה אני יודעת, אני יודעת את זה.

מירי רגב: אבל אתה מפקד המחוז, אבל אתה עושה הערכות מצב שבועיות.

מירי רגב: האם בהערכות המצב השבועיות שלך מול המשל"ט אתה לא יודע שקצין האג"מ לא אחראי על המוקד הזה?

מירי רגב: לא אחראי על זה?

מירי רגב: אתה עושה הערכות מצב שוטפות, אני מתארת לעצמי, כמו כל מחוז, אלא אם כן אני טועה.

ישראל חסון: אני יכול לשאול שאלה יותר ממוקדת בעניין הזה?

ישראל חסון: ברשותך, שאלה קצרה?

מירי רגב: בבקשה.

ישראל חסון: היה האירוע של יה-יה עופר.

מירי רגב: תזכיר לנו.

ישראל חסון: יה-יה עופר, האלוף משנה, שהתקשר ערב לפני.

<קובי כהן: שנרצח בבקעה.

מירי רגב: כן, כן, כן.

ישראל חסון: שנרצח.

ישראל חסון: שהתקשר ערב לפני והעביר מספר.

ישראל חסון: האם מחוז ש"י בדק את תפקוד המשל"ט באותו אירוע?

<קובי כהן: חיובי, למרות שזה לא קשור.

ישראל חסון: ואז לא ידעת שקצין האג"מ, לא עלינו על זה שקצין האג"מ העביר אחריות או שהוא עשה את זה אחרי זה?

<קובי כהן: קודם כל, אם אנחנו מדברים על יה-יה אז אירוע נקודתי.

<קובי כהן: הוא גם תוחקר, דרך אגב.

<קובי כהן: גם שם בתחקור כל הפעולות שהיה צריך לעשות נעשו – לא ברמה של מפקד המחוז, נעשו ברמה של קצין האג"מ ומטה.

מירי רגב: לא, אבל אני שואלת אותך: אתה מפקד המחוז.

מירי רגב: האם אתה עושה הערכות מצב שוטפות – עזוב את האירוע הזה – הערכות מצב שוטפות עם המשל"ט?

מירי רגב: הרי המשל"ט הוא הדופק הציבורי שלכם גם להבין מה קורה מבחינת הציבור.

מירי רגב: הרי לא סתם המפכ"ל מעלה את זה כל כך הרבה פעמים ומינה צוותים להתעסק בנושא המוקד: לטייב את כוח האדם, להכשיר את כוח האדם שם.

מירי רגב: זה הנושא הכללי שביקשת גם להציג אותו בוועדה בצורה מסודרת.

מירי רגב: אני שואלת אותך: האם אתה כמפקד המחוז עושה הערכות מצב שבועיות, בין היתר עם מפקד המשל"ט, עם קצין האג"מ, עם רע"נ המבצעים כדי להבין האם השרשרת הפיקודית במשל"ט הנוכחי הזה עבד נכון או לא?

<קובי כהן: ראשית, נעשות הערכות מצב.

<קובי כהן: דרך אגב, הערכות מצב שבועיות.

<קובי כהן: צריך לזכור שהחלטת המפכ"ל הייתה מעבר לזה, שמפקד המשל"ט משתתף בספ"קים המחוזיים.

<קובי כהן: דרך אגב, מפקד המשל"ט כל שבוע משתתף בספ"ק המחוזי, הוא מעלה את הבעיות שלו: חוסר כוח אדם, מקצועיות, כל הנושאים האלה.

<קובי כהן: בכל התקופה המדוברת שאני מדבר עליה אני לא מכיר איזשהו מצב שבו האחריות עברה.

<קובי כהן: לא מכיר.

<קובי כהן: מפקד המשל"ט יושב גם בספ"קים – הוא מעלה את הבעיות, הוא מעלה את כל הנושאים שהוא מעלה, הוא מקבל תשובה.

<קובי כהן: לפעמים כן מקבל תשובה, לפעמים הוא לא מקבל תשובה.

<קובי כהן: אבל יש פה דינמיקה שהיא לא רק בהערכות מצב, היא דינמיקה בשגרת עבודה רגילה לחלוטין, ושגרת מטה לחלוטין.

מירי רגב: אוקיי.

ישראל אייכלר: אני רוצה לשאול את תת ניצב משה ברקת: האם מצאתם קשר בין היחסים של המשטרה במחוז ש"י למתנחלים לבין היחס לשיחה הזאת?

ישראל אייכלר: - - - קשר כזה?

<משה ברקת: לא הבנתי.

<משה ברקת: לא, לא הבנתי את השאלה.

ישראל אייכלר: האם בדקתם האם יש קשר ביחסים המורכבים שבין המתנחלים למחוז ש"י, לבין היחס של המוקדנים לשיחה הזאת?

<קריאה: לא, לא - - -

מירי רגב: זה אתה צריך לשאול את אוגדת איו"ש, את אוגדת איו"ש אתה צריך לשאול, לאור המקרים שפנה האבא אופיר שער למוקדנים באוגדת איו"ש, אבל זאת לא - - -

<משה ברקת: נקודה שלא בדקנו.

<משה ברקת: אני חושב שצריך היה לבדוק אותה.

ישראל אייכלר: לא בדקתם.

<משה ברקת: לא.

מירי רגב: רק שנייה, חברים, אני אתן לשאול נקודתית את תת ניצב משה ברקת דברים.

מירי רגב: אני רק מבקשת לתת לתת ניצב משה ברקת לסיים את הממצאים.

<משה ברקת: כן.

<משה ברקת: אני אגיד עוד משפט וחצי, ואחרי זה אם תהיינה שאלות אז כמובן.

מירי רגב: ואם תוכל להגיד רק לקחים עיקריים שהמלצתם למפכ"ל בהמשך להמלצות.

<משה ברקת: אז הקטע של לקחים, אני חושב שהסמפכ"ל יוכל לפרט כי הוא זה שמפה לקח את המושכות וממשיך הלאה בכל אחד ואחד מהפרקים.

מירי רגב: לגבי הלקחים - -

<משה ברקת: לגבי הלקחים.

מירי רגב: מהאירוע הזה.

מירי רגב: - - - אין בעיה.

<משה ברקת: אני אסגור את הנושא של הוועדה ואגיד עוד משפט וחצי ברשותכם.

<משה ברקת: התקלה כפי שנתגלתה במוקד ש"י, אמרנו: היא תקלה חמורה.

<משה ברקת: אמר את זה גם המפכ"ל בדברים שלו, כשל שהוא בהחלט חמור, ומכאן גם הייתה התייחסות, גם של המפכ"ל ושל המשטרה בהתאם עם הקמת הוועדה הזאת לאלתר, עם ממצאים שהופקו תוך פחות מעשרה ימים, חלקם המלצות ולקחים שיושמו כבר ברמה המיידית.

<משה ברקת: גם ברמה המערכתית, גם ברמה האישית.

<משה ברקת: - - - הסמפכ"ל ידבר על הדברים האלה.

<משה ברקת: ואני רוצה להגיד עוד משפט, משפט אחרון, גברתי יושבת הראש ומכובדיי, חברי הכנסת: העבודה במוקדי 100 של משטרת ישראל היא לא פחות מעבודת קודש, היא לא פחות מעבודה מצילת חיים, היא לא פחות משליחות של ממש.

<משה ברקת: יושבים מאות שוטרים, מאות מתנדבים, שפועלים סביב השעון, 24 שעות ביממה, ומטפלים בכעשרה מיליון שיחות בשנה.

<משה ברקת: ואסור, אני אומר אסור, ובמקרה הזה התקלה היא תקלה חמורה ואסור שתתרחש, אבל אסור שכל תקלה שלא תהיה, חמורה כקלה, תגרום לכך שתעיב על כל הפעילות הענפה שנעשית במוקדים הללו, נעשתה ונעשית במוקדים הללו בשנים האחרונות, ואני חושב שהדבר הזה חשוב וצריך שייאמר בסיום הדברים שלי.

דוד אזולאי: על סמך מה אדוני מדבר על עשרה מיליון פניות כאלה בשנה?

מירי רגב: חבר הכנסת דוד אזולאי.

דוד אזולאי: אני רק רוצה לשאול: על סמך מה אדוני קובע כעשרה מיליון פניות?

<משה ברקת: הכול ממוחשב.

דוד אזולאי: זה נתון בדוק?

<משה ברקת: נתון ממוחשב - - -

<ניסים מור: - - -

דוד אזולאי: תודה.

מירי רגב: זה מדיד?

<משה ברקת: מדיד, מדיד.

מירי רגב: אני רוצה להבין, זה מדיד?

<משה ברקת: מדיד לחלוטין.

מירי רגב: מה זאת אומרת?

מירי רגב: מה מדיד?

<קריאה: הפניות.

<משה ברקת: כמות השיחות שנכנסות, הפניות של מוקד 100.

<משה ברקת: כל מי שמתקשר למוקד 100 מקבל ביטוי בשורה במערכת המחשב המשטרתית.

מירי רגב: עכשיו, האם אותו מוקדן צריך לענות תוך זמן מסוים לטלפון?

<משה ברקת: התשובה היא כן, התשובה היא כן.

<משה ברקת: ואם את שואלת, גברתי יושבת הראש, בעניין הזה: ממוצע המענה של משטרת ישראל לשיחות במוקד 100 עומד על 3.5 שניות לשיחה.

<משה ברקת: אני לא מכיר עוד מישהו שעונה בצורה מהירה שכזו, וגם זה מדיד.

<משה ברקת: וגם זה מדיד.

<משה ברקת: וגם זה מדיד.

תמר זנדברג: השאלה היא גם מה הוא עושה אחרי שהוא עונה.

תמר זנדברג: זה לא רק - - -

מירי רגב: רגע, אבל לפני "מה הוא עושה", חברת הכנסת תמר זנדברג, לפני "מה הוא עושה", האם יכול להיות שבגלל שהם צריכים לענות לשיחת טלפון תוך x זמן, שבוודאי קבע המפכ"ל או מישהו מטעמו, האם יכול להיות ששיחות ננטשות כתוצאה מזה?

מירי רגב: הוא עונה אבל בעצם הוא לא ענה.

מירי רגב: הוא ענה.

מירי רגב: המערכת רשמה אותו שענה, אבל האזרח שבצד השני, אף אחד לא דיבר איתו.

<משה ברקת: התשובה היא כן, התשובה היא כן.

מירי רגב: כמה כאלה - - -?

<משה ברקת: יש לנו גם שיחות ננטשות.

<משה ברקת: אנחנו מדברים על סדר גודל של בין 10% ל-12% של שיחות שכאלה שננטשות.

<משה ברקת: קרי, המענה לא ניתן מעבר ל-20 שניות והשיחה הזו ננטשת, בין אם על ידי המערכת, בין אם על ידי המטלפן עצמו, אבל הדברים האלה בהחלט קורים ואנחנו מטפלים בדברים האלה.

מירי רגב: האם בעקבות שיחות ננטשות יש המלצה שלכם, לסמפכ"ל, למפכ"ל, - -

<ניסים מור: אני אתייחס לזה.

מירי רגב: - - לבדוק שוב את העניין של תוך כמה זמן צריך לענות ומה עושים עם זה?

<משה ברקת: התשובה היא כן, והסמפכ"ל אני חושב יתייחס לזה.

דוד אזולאי: מה זה "ננטשת"?

מירי רגב: שיחה ננטשת זה אומר היה צלצול למערכת.

מירי רגב: אני יודעת שאני נמדדת עכשיו על כמה אני עונה ועל כמה אני לא עונה.

מירי רגב: עניתי לשיחה, אבל בתכלס עניתי וניתקתי.

מירי רגב: עניתי וניתקתי, וזה ננטש.

<מפכ"ל המשטרה רב ניצב יוחנן דנינו: לא, לא, לא, זה קצת, זה הסבר - - -

מירי רגב: האיש מהצד השני לא קיבל מענה, לא ענו לו.

<מפכ"ל המשטרה רב ניצב יוחנן דנינו: אז בדיוק, בדיוק.

<מפכ"ל המשטרה רב ניצב יוחנן דנינו: כשזה מה שקובע וזה מה שחשוב.

מירי רגב: האיש מהצד השני לא קיבל מענה.

<משה ברקת: בדיוק.

<משה ברקת: זה בדיוק - - -

מירי רגב: את זה צריך להגיד.

מירי רגב: עכשיו עוברים בסדר לשאלות לתת ניצב משה ברקת – קצרות, קצרות.

מירי רגב: חברת הכנסת יפעת קריב, בבקשה.

יפעת קריב: תת ניצב משה ברקת, אני רוצה להבין משהו לגבי האיכון.

יפעת קריב: אני לא מבינה למה אין איכון בזמן אמת, ואני יודעת שכוחות הביטחון יודעים לעשות איכון בזמן אמת.

יפעת קריב: הלוא רק עכשיו ראינו, היה את הסיפור שנחשף עכשיו עם הבחורה של בת השירות הלאומי שהייתה לה שריפה בדירה, ושואלים אותה: איפה את?

יפעת קריב: איפה את?

יפעת קריב: איפה את?

יפעת קריב: אני נשרפת – איפה את?

יפעת קריב: רוצחים אותי – איפה את?

יפעת קריב: דוקרים אותי?

יפעת קריב: איפה את?

יפעת קריב: זאת אומרת, למה אתם לא עושים איכון בזמן אמת?

יפעת קריב: אם הנערים האלה היו אומרים: חוטפים אותי, במקום לשאול אותו איפה אתה?

יפעת קריב: איפה אתה?

יפעת קריב: מי אתה?

יפעת קריב: בזמן אמת יהיה איכון, שידעו.

<מפכ"ל המשטרה רב ניצב יוחנן דנינו: אנחנו נשמח מאוד.

יפעת קריב: עכשיו אני יודעת שכוחות הביטחון כן יכולים בזמן אמת על המחשבים שלהם לעשות איכון, ואז אתה מונע את כל סדרת השאלות של איפה אתה?

יפעת קריב: איפה אתה?

יפעת קריב: איפה אתה?

יפעת קריב: ועוד שאלה אחת: וגם השאלה של מי אתה?

יפעת קריב: שוב, אם הייתה לכם את האפשרות לזהות את מספרי הטלפון, וזו אפשרות שהיא קיימת.

יפעת קריב: אז אתה לא שואל מי אתה, ואתה לא שואל איפה אתה.

יפעת קריב: אוטומטית על המחשב שלך אתה רואה - - - ואיפה אתה.

מירי רגב: הבנו, הבנו את השאלה.

יפעת קריב: לא, זה גם האיכון וגם של מי שייך הטלפון.

מירי רגב: חברת הכנסת יפעת קריב, הבנו.

מירי רגב: חבר הכנסת משה פייגלין, בבקשה.

משה זלמן פייגלין: אני חייב לומר בין השיטין שהדברים של חברת הכנסת יפעת קריב נשמעים מאוד הגיוניים.

משה זלמן פייגלין: אני שומע מהמפכ"ל שיש בעיה חוקתית לעשות את זה - - - יכולים לפתור את זה.

יפעת קריב: אז אנחנו נפתור את זה - - -

מירי רגב: - - - נמצא פה.

משה זלמן פייגלין: אני חושב שאם אזרח שמתקשר יודע שהמשמעות היא שבאופן אוטומטי הוא מאוכן - -

<מפכ"ל המשטרה רב ניצב יוחנן דנינו: נכון.

משה זלמן פייגלין: - - אז אני לא רואה את הבעיה.

ישראל אייכלר: וגם יעזור שלא יהיו שיחות סרק.

יפעת קריב: אם זה קטין מגיעים להורים שלו.

מירי רגב: שנייה, רגע, זה אחד הדברים שאנחנו לומדים.

<קריאה: זה בסיסי.

משה זלמן פייגלין: נכון מאוד.

משה זלמן פייגלין: ולו לשם כך אולי - - -

מירי רגב: - - - וגם לקדם אותם.

תמר זנדברג: דרך אגב, במקרה הזה מה היה עוזר איכון?

תמר זנדברג: אבל לא, סגרו את הטלפון ולא הלכו לחפש - - -

יפעת קריב: - - - אם היו יודעים שאם נוער בגוש; סליחה, חברת הכנסת תמר זנדברג, אם נער בגוש צועק: חטפו אותי – אז הוא בגוש, בצומת שהוא כל כך מסוכן.

יפעת קריב: זה ברור.

משה זלמן פייגלין: כן, כן, כן, הדברים ברורים.

יפעת קריב: זה ברור.

תמר זנדברג: כן, זה ברור.

תמר זנדברג: רק שבמקרה הזה גם אם היה איכון לא היו משתמשים בו, לא היו עושים איתו שום דבר כי.

תמר זנדברג: יש פה כשל הרבה יותר עמוק מאשר השאלה: איזו - - -

משה זלמן פייגלין: טוב, אני רק מבקש שני דברים קצרים: הרושם המתקבל, חברת הכנסת תמר זנדברג, הוא שבהקשר הזה המפכ"ל פועל בצורה נמרצת וחריפה, וברכות על כך בהקשר הספציפי הזה.

משה זלמן פייגלין: גם אם הדבר עולה במשרתו של מישהו שצריך לקבל אולי מעבר למה שביומיום היה מגיע לו, למען יראו וייראו, אז אין מה לעשות, זאת השיטה שהמערכת עובדת.

משה זלמן פייגלין: מה שאני רוצה לשאול אותך, תת ניצב משה ברקת: מהתיאור של הדברים שלך עולה שלא הייתה כאן פשלה נקודתית אלא פשלה מערכתית.

משה זלמן פייגלין: כלומר - - -

נחמן שי: תמיד זה כך.

משה זלמן פייגלין: מה?

משה זלמן פייגלין: כן.

נחמן שי: תמיד פשלה - - -

משה זלמן פייגלין: נכון.

משה זלמן פייגלין: עכשיו, המשמעות היא שאם זה עולה בדרג בכיר יותר ויותר ויותר והטעות או המחדל רק הולך ומתאבך וגדל - - - שלא הייתה כאן טעות, היה כאן חוסר הטמעה של המערכת בנהלים עוד קודם לכן.

משה זלמן פייגלין: עכשיו יש צורך בזעזוע שהמפכ"ל עושה.

משה זלמן פייגלין: אבל אם אני צודק במה שאני אומר עכשיו, אז חבר'ה, זה לא כשל טכני, - -

נחמן שי: זה מהותי.

משה זלמן פייגלין: - - זה כשל מהותי, רב שנים, - -

נחמן שי: בוודאי.

נחמן שי: בוודאי.

משה זלמן פייגלין: - - ואתם צריכים להבין ולהכיר בזה.

מירי רגב: רגע, תת ניצב משה ברקת, אתה תענה על כל השאלות של הסבב הזה אחר כך.

מירי רגב: חבר הכנסת דב חנין, ולאחר מכן חבר הכנסת ישראל חסון.

דב חנין: אני מוטרד, גברתי, מאוד מעניין הנוהל.

דב חנין: זה שהנוהל נמצא במחשב זה טוב אבל זה לא מספיק.

דב חנין: אני מציע לכם, תמצית הנוהל לפחות שיהיה באיזשהו כרטיס שנמצא על השולחן, ליד כל מוקדן יש את זה.

דב חנין: הוא לא צריך להתבלבל, הוא לא צריך לזכור, הוא לא צריך לנסות.

דב חנין: כתוב לו בדיוק מה לעשות במצבי חירום.

דב חנין: עניין נוסף, מאוד בקצרה: אני שמח לשמוע שהממוצע שלכם עומד על שלוש וחצי שניות היענות.

דב חנין: לפחות השיחות שלי למוקד 100 – אין הרבה כאלה, וזה לשמחתי לא מצבי חירום כל כך נוראיים – זו היענות הרבה-הרבה יותר ארוכה.

<ניסים מור: אתה יכול לנסות עכשיו.

<מפכ"ל המשטרה רב ניצב יוחנן דנינו: חבר הכנסת דב חנין, אתה יכול לנסות בשידור חי.

<ניסים מור: קדימה, בשידור חי, תתקשר.

<מפכ"ל המשטרה רב ניצב יוחנן דנינו: בוא, תנסה.

מירי רגב: חבר הכנסת ישראל חסון, בבקשה.

ישראל חסון: תת ניצב משה ברקת, שלוש שאלות קצרות ומדודות: קודם כל, האם השימוש בכלים שעמדו לרשות המוקד היה מוביל לתוצאה אחרת?

ישראל חסון: זה דבר אחד.

ישראל חסון: מבחינתך, ומהי התוצאה?

ישראל חסון: דבר שני: האם היו כלים שלטעמכם, כתוצאה מניתוח האירוע הזה הם חיוניים?

ישראל חסון: וכפי שאמר פה המפכ"ל לפני רגע: זה חוקתי.

ישראל חסון: אבל מה זה חוקתי?

ישראל חסון: זה דבר שבסמכות הבית ובסמכות השר הממונה לשנות את הדבר הזה.

ישראל חסון: והדבר השלישי שעובר לי פה בין השורות ומאוד חשוב לי: אני מבקש ממפקד מחוז ש"י – לא ברמה האישית, בסדר?

ישראל חסון: אני שואל את זה ברמה המערכתית – המציאות הזו שיכול להיות מצב שבו האמצעי היחיד כמעט שעומד לנו או המרכזי שעומד למשטרת ישראל, המבצעי, לתקשורת עם האזרחים, אנחנו לא יודעים מה מוטת השליטה בו.

ישראל חסון: איך מונעים מציאות כזו בהמשך?

ישראל חסון: אני לא מכיר.

ישראל חסון: זה צינור המודיעין באיזשהו מקום של המשטרה בקשר עם האזרחים.

ישראל חסון: עכשיו, אם זה נחתך וזה יכול לתפקד ככה, יכול להיות שזה קיים בעוד 40 מקומות.

ישראל חסון: אני סתם, חלילה.

ישראל חסון: מה ההמלצה שלכם בעניין הזה?

מירי רגב: מאה אחוז.

מירי רגב: חבר הכנסת ישראל חסון, תודה.

מירי רגב: חברת הכנסת אורית סטרוק, רק לעניין של תת ניצב משה ברקת.

מירי רגב: לאחר מכן, חבר הכנסת ישראל אייכלר לעניין תת ניצב משה ברקת, וחבר הכנסת דוד אזולאי.

אורית סטרוק: שתי שאלות, בבקשה: אל"ף, אנחנו יודעים שהיו במהלך השנה האחרונה כ-50 ניסיונות חטיפה, שברוך השם כשלו.

אורית סטרוק: השאלה שלי: האם כלל השוטרים במחוז ש"י – וזו שאלה גם לתת ניצב משה ברקת אבל גם לממ"ז – במסגרת הסכנות העיקריות שאיתן המשטרה צריכה להתמודד באזור, וידעו שחטיפה היא סכנה בין הראשונות.

אורית סטרוק: האם זה מונח לפני העיניים של כל שוטר במשל"ט ומחוץ למשל"ט?

אורית סטרוק: שזה אחד הדברים הכי חמורים שצריכים לתת להם מענה.

אורית סטרוק: האם זה בראש שלהם?

אורית סטרוק: במסגרת מגוון הסכנות שהמשטרה אמורה להתמודד, האם זה הדבר שכל שוטר חושב עליו או לא? זו שאלה ראשונה.

אורית סטרוק: האם זה ברשימת הסיכונים שאתה כממ"ז מעביר?

אורית סטרוק: שתיים.

אורית סטרוק: כשאתה אומר, תת ניצב משה ברקת, שהמפקדים היותר בכירים, כן?

אורית סטרוק: מפקד המשל"ט, ראש ענף מבצעים, קצין אג"מ – הודחו.

<משה ברקת: שניים.

<משה ברקת: השלישי לא.

אורית סטרוק: שניים, סליחה.

אורית סטרוק: אחד - - -

מירי רגב: מפקד המשל"ט וקצין האג"מ.

אורית סטרוק: כן.

אורית סטרוק: האם אתה מתכוון שהם הודחו מהתפקיד הזה אבל הם יעברו לתפקיד נחמד אחר במשטרה או שהם הודחו לחלוטין מהמשטרה?

אורית סטרוק: ואני אגיד למה אני מתכוונת: תראו, בסוף כששוטר יודע שהסכנה שלו היא להיבעט החוצה מהמשטרה, זה משנה לחלוטין את המוטיבציה שלו.

אורית סטרוק: מה שאתם תעשו עכשיו, הרמה שזה יהדהד במשטרה היא משמעותית לגבי תפקוד המשטרה בהמשך.

אורית סטרוק: לעבור מתפקיד אחד לשני; ופה אני רוצה להזכיר: היה - - -

מירי רגב: לא, לא, לא, לא, לא, אין זמן עכשיו.

מירי רגב: שאלה.

אורית סטרוק: לא, - - - של מוקד 100.

מירי רגב: לא.

מירי רגב: יש כאן עוד הרבה חברי כנסת, ואני רוצה לתת גם למפכ"ל לענות.

אורית סטרוק: בעניין של מוקד 100: היה שוטר במחוז ש"י - - -

מירי רגב: שאלת שאלה, זה מספיק.

אורית סטרוק: לא, אני - - - היה שוטר שהוא הודח מתפקידו, עבר להיות מפקד - - -

נחמן שי: - - - להגן על המשטרה - - -

<מפכ"ל המשטרה רב ניצב יוחנן דנינו: נו, מה, אתה ממש לא תישן בלילה, אני מבין.

מירי רגב: חברת הכנסת אורית סטרוק, זה במקום זמן הדיבור שלך.

מירי רגב: זה לא.

מירי רגב: מספיק.

מירי רגב: שאלה, מספיק.

מירי רגב: חבר הכנסת דוד אזולאי, שאלה רק לתת ניצב משה ברקת.

דוד אזולאי: אדוני, שמעתי את הדברים ואני מודה שזה כואב, זה מרגיז, ועוד יותר הנתון שאתה מדבר עליו: 10 מיליון פניות בשנה, זה אומר שהראי של המשטרה זה המוקד הזה.

דוד אזולאי: ואנחנו מכירים את זה: כשאדם במצוקה, דבר ראשון זה 100.

דוד אזולאי: ופה, תסלחו לי, כשלתם.

דוד אזולאי: וזה שאתה עכשיו מספר לנו שהודחו אנשים מתפקידם, הועברו אנשים מתפקידם, זה לא מנחם אותי.

דוד אזולאי: אני מצפה לשמוע מכם דבר אחד ברור: מהם הלקחים לגבי כל ההיערכות של המוקד?

דוד אזולאי: מפני כש-10 מיליון איש פונים זה אומר משהו לגבי המצוקה של האזרח.

דוד אזולאי: והפחד הגדול שלי אחרי אירוע כזה, ואדוני אמר את זה, אדוני המפכ"ל, שהציבור יגיד: אם זאת ההתייחסות של המוקד לציבור, אין לי מה לפנות אליכם.

<מפכ"ל המשטרה רב ניצב יוחנן דנינו: אסור שאפילו יחשבו לרגע שזאת המסקנה.

דוד אזולאי: אבל זאת המציאות, אדוני.

<מפכ"ל המשטרה רב ניצב יוחנן דנינו: לא.

דוד אזולאי: אחרי האירוע הזה - - -

<מפכ"ל המשטרה רב ניצב יוחנן דנינו: המציאות היא שיש עלייה של 50% בפניות למוקד 100 מאז תחילת המבצע.

<מפכ"ל המשטרה רב ניצב יוחנן דנינו: זאת המציאות.

<מפכ"ל המשטרה רב ניצב יוחנן דנינו: ובינינו, אני הזהרתי, אני אמרתי: בואו נטפל בתקלה, אבל אסור שחס וחלילה מישהו לא יתקשר 100 והוא עלול להיפגע בגלל העניין הזה.

<מפכ"ל המשטרה רב ניצב יוחנן דנינו: כי מי - - -

משה זלמן פייגלין: זה יותר מתקלה – במחדל.

משה זלמן פייגלין: בוא נגדיר את זה נכון.

<מפכ"ל המשטרה רב ניצב יוחנן דנינו: לא, חבר'ה, בואו - - -

משה זלמן פייגלין: לא, כי זה גם - - -

מירי רגב: חבר הכנסת ישראל אייכלר, רק שאלה לתת ניצב משה ברקת.

ישראל אייכלר: יש לי שתי שאלות.

ישראל אייכלר: השאלה הראשונה: אם אחוז המטרידים עומד על שני מיליון שיחות בשנה, למה שלא יעשו – או לא בדקתם – שיעשו קנס של 180 שקל, מי שמצלצל שיחת הטרדה.

ישראל אייכלר: ואם תתקבל ההצעה של חברת הכנסת יפעת קריב, שכל שיחה תהיה מזוהה, תורידו בשני מיליון שיחות ואז תוכלו להתייחס ברצינות לשיחות המצוקה.

ישראל אייכלר: והשאלה השנייה: הבנתי מתת ניצב משה ברקת שהוא לא כל כך קלט את השאלה הראשונה.

ישראל אייכלר: יכול להיות שהאווירה שהייתה במשטרה שהסכנה הגדולה ביותר זה תג מחיר.

ישראל אייכלר: אז אם הוא היה אומר את שתי המילים: תג מחיר, הפיוזים של השוטרים היו יותר ערניים מאשר אומר: חטפו אותי.

ישראל אייכלר: זאת הייתה השאלה.

מירי רגב: אוקיי.

מירי רגב: עכשיו הבהרת את עצמך היטב.

מירי רגב: חברת הכנסת תמר זנדברג, שאלה לתת ניצב משה ברקת.

תמר זנדברג: תודה.

תמר זנדברג: אני רוצה להצטרף לחלק מהדוברים כאן שאני לא בתחושה מהדיון הזה, שמה שאתם קוראים כרגע תקלה, קיבל את ההתייחסות בצורה מספיק חמורה ועמוקה.

<מפכ"ל המשטרה רב ניצב יוחנן דנינו: - - -

מירי רגב: עוד לא שמענו.

<מפכ"ל המשטרה רב ניצב יוחנן דנינו: עוד לא שמענו.

תמר זנדברג: לא, לא.

תמר זנדברג: ממה ששמענו עד עכשיו, מההגדרה של זה כתקלה.

תמר זנדברג: אני מצטרפת לדברים שנאמרו כאן.

תמר זנדברג: זה בעצם הממשק של המשטרה עם האזרחים.

תמר זנדברג: זאת לא הפעם הראשונה, אבל בטח לא בימים ובשבועות האחרונים ולא בשנים האחרונות, זאת כן הפעם המחרידה ביותר מהן ועם התוצאות – אני לא יודעת איך להגדיר אותן: אלימות, טרגיות, הרות גורל.

תמר זנדברג: העניין שעל הפרק ואליו הייתי רוצה את ההתייחסות זה אל"ף: מה הדרג הבכיר ביותר?

תמר זנדברג: כי גם ממה שאתה אומר עולה הרושם שככל שאנחנו יורדים בדרג, וככל שעוברים לחייל או לשוטר או – זה חייל?

תמר זנדברג: מה זה שח"מ?

<משה ברקת: שוטר שח"מ זה שוטר בשירות חובה.

תמר זנדברג: ככל שאנחנו יורדים בגיל, ובסמכות ובאחריות, ככה התפקוד היה יותר טוב, בניגוד למה שהיינו מצפים; וככל שעלינו בדרגה.

תמר זנדברג: אני רוצה לדעת מה הדרג הבכיר ביותר שגם נתן את הדין, אבל גם שנתן דין וחשבון ונתן אחריות.

תמר זנדברג: ודבר שני, זה מה הלקח באמת המערכתי שהופק?

תמר זנדברג: אני חושבת שיש לנו כאן הסכמה באמת כוללת שלא מדובר בתקלה נקודתית, אלא מדובר במחדל מערכתי, בכשל מערכתי, שאנחנו רוצים לדעת איך זה יוצא, איך אנחנו יוצאים מכאן למציאות אחרת בטיפול של מוקד 100.

מירי רגב: אוקיי.

מירי רגב: אל תענה, רגע.

מירי רגב: אני רוצה שניצב ניסים מור ידבר על המסקנות.

מירי רגב: לאחר מכן אנחנו נעבור לראש אגף מבצעים בקצרה, שתיתן הסבר בהתנהלות המשטרה באירועים האחרונים.

מירי רגב: נעבור עוד לשאלות - - - ראשון הדוברים יהיה חבר הכנסת אחמד טיבי, כי לא נתתי לו עכשיו לדבר בסבב הזה, וחבר הכנסת טלב אבו עראר.

מירי רגב: בבקשה, ניצב ניסים מור.

<ניסים מור: בוקר טוב לכולם.

<ניסים מור: אני חושב שדווקא ההתייחסות המחמירה של המפכ"ל לעניין היא על הרקע שהנושא של המוקד הוצב כיעד ארגוני, יעד שמולו הושקעו משאבים רבים, ומתוכננים משאבים מאוד גדולים.

<ניסים מור: אני חושב שדווקא על הרקע של העניין הזה, ההתייחסות של המפכ"ל, ובין היתר גם בהקמת הצוות שאמור לבחון באופן כולל את כל הסוגיה של המוקדים כמו שעלה כאן, בכלל ההיבטים: מנושא של כוח אדם ותקינה, ומי זה כוח האדם, וההכשרה, וטכנולוגיה, וכל מה שקשור לעניין, ואנחנו שוקדים על זה.

<ניסים מור: אבל אי אפשר להתעלם ממה שנעשה, כי, לטעמי, בשלוש השנים האחרונות - - -

מירי רגב: לא, אבל מה שנעשה כרגע לא מעניין.

<מפכ"ל המשטרה רב ניצב יוחנן דנינו: מאוד מעניין.

מירי רגב: מה הלקחים לגבי ההמשך?

<ניסים מור: אני אגיד מה הלקחים, אבל אי אפשר להתעלם ממה שנעשה: מעל משליש מכוח האדם הוכפל במוקדי 100 בגלל החשיבות של העניין – 180 תקני כוח אדם.

<ניסים מור: הוספו סטודנטים כדי לטייב את איכות כוח האדם במוקדים האלה.

<ניסים מור: נכנסו מערכות טכנולוגיות.

<ניסים מור: דרך אגב, המערכות שעלו כאן, שמציפות למוקדן בדיוק: מי האדם, מה הפרטים שלו, איפה הוא גר וכדומה, ככה שכל הדברים נמצאים מול העיניים ולא כרגע הוא צריך לחפש, אלא שהכול יוצף לו מול העיניים.

<ניסים מור: כל תהליך המיון וההכשרה עברו שינוי.

<ניסים מור: שונו תנאי השירות של המוקדים והותאמו לתחנות כדי לתמרץ את האנשים להגיע למוקדים.

<ניסים מור: וכמובן, כמו שאמרתי, שופרו מערכות הטכנולוגיה.

<ניסים מור: אני אתן לכם דוגמה כדי להמחיש את העניין: אנחנו הבנו ש-20% מהפניות למוקד 100, שהוא מוקד חירום, הן בכלל בנושא מידע.

<ניסים מור: הן לא בנושא חירום.

<ניסים מור: אם מישהו רוצה להתקשר: איפה תחנת המשטרה - - -

דוד אזולאי: אתם צריכים להיות גאים בכך: הציבור רואה בכם כתובת, ואתם צריכים לתת מענה, אדוני.

<ניסים מור: לכן אנחנו החלטנו, כדי לא לפגוע בשיחות החירום, להקים מוקד 100, מוקד שאושר לנו על ידי משרד התקשורת, מוקד 110, שיעסוק במידע לציבור כדי לתת מידע לציבור, ולהוריד מעל החירום 20%.

<ניסים מור: זה שני מיליון פניות בשנה רק בנושא של פניות לציבור.

<ניסים מור: אנחנו בחודש ספטמבר נכנסים להנגשת כלל המידע במערכות האינטרנט, על מנת "לדחוף" את המידע לציבור.

<ניסים מור: כדי שהוא לא יזדקק להתקשר הוא יוכל להגיע לכל מקום - - -

באסל גטאס: איך זה בהשוואה בינלאומית?

באסל גטאס: ממוצע - - -

מירי רגב: שנייה, שנייה, רגע, חבר הכנסת באסל גטאס.

מירי רגב: תן לו רגע לענות.

מירי רגב: אנחנו - - -

באסל גטאס: אני שואל שאלה לעניין.

באסל גטאס: - - - אומר: שני מיליון - - -

<ניסים מור: פתחנו את חודש יולי, בחודש יולי - - -

באסל גטאס: את שמעת מה שאלתי?

באסל גטאס: אמרתי: מה ההשוואה הבינלאומית?

באסל גטאס: זה מעט?

באסל גטאס: זה הרבה?

<ניסים מור: אני אענה: בחודש יולי הכנסנו מערכת להנגשת פניות 100 לחירשים.

<ניסים מור: היחידים במדינת ישראל שמפעילים מערכת לפניות החירשים: גם באמצעות אס.

<ניסים מור: אמ.

<ניסים מור: אסים, גם באמצעות האינטרנט, גם באמצעות פקסים.

<ניסים מור: היחידים שהם עמדו בחוק שנקבע על ידי הכנסת מכל גופי החירום וההצלה במדינת ישראל.

<ניסים מור: עכשיו, אני אומר כמה דברים לגבי הצוות: תראו, הצוות, המנדט שלו, זה לא רק ליישם את ההמלצות של צוות ברקת, אלא להיכנס לעבודה מחדש לכלל המוקדים ולבחון את כל ההיבטים.

<ניסים מור: לא הוגבלנו על ידי המפכ"ל לשום פעולה ולשום תחום.

<ניסים מור: וגם בכוח אדם, כמו שאמרתי, גם בהכשרה, גם האם צריך שיהיו שבעה מוקדים או מוקד אחד מרכזי.

ישראל חסון: הסמפכ"ל, אתה מוכן לתת לנו פרופיל, בתפיסה הארגונית שלכם מי זה המוקדן?

ישראל חסון: כשאתה אומר לי סטודנט, אני מקיש את זה על הארגון שאני ממנו בא - - -

מירי רגב: חבר הכנסת ישראל חסון - - -

ישראל חסון: אני אגיד לך למה.

ישראל חסון: גברתי יושבת הראש, תראי, הוא יכול לשבת פה, ואני מאוד מעריך את מה שהוא מתאר.

ישראל חסון: הבעיה פה היא קונספטואלית.

ישראל חסון: בסדר?

ישראל חסון: למה היא קונספטואלית?

ישראל חסון: אם הנתונים - - - היו נכונים, ש-40% מהשיחות היו שיחות סרק מעבר לקו הירוק, ו-20% בתחומי הקו הירוק, וידענו, והשארנו את זה, וידענו לחיות עם זה.

ישראל חסון: יש לך פה בעיה של קונספט.

ישראל חסון: עכשיו, בעיית הקונספט, אני יודע שהמפכ"ל לא יכול להציב - - -

מירי רגב: חבר הכנסת ישראל חסון.

מירי רגב: כן, בבקשה.

ישראל חסון: - - -

<ניסים מור: אני אתייחס גם לעניין הזה.

מירי רגב: לא, לא, לא, לא, יש עוד אנשים שרוצים לשאול אותו.

מירי רגב: תמשיך, ניצב ניסים מור.

ישראל חסון: שייקח אותנו top-down רגע.

מירי רגב: ניצב ניסים מור, תמשיך הלאה.

מירי רגב: רק תקצר.

מירי רגב: תגיע ללקחים, ניצב ניסים מור, אני רוצה - - -

<ניסים מור: אני אמרתי: הצוות, בין היתר, אין ספק שאמור לגעת - - - כולל התבחינים.

<ניסים מור: אנחנו מזהים שונות בין בעלי התפקיד במוקד, והמטרה היא באמת שיהיה תבחין אחיד, מסודר, עם סטנדרטים גבוהים, עם אנשים שמסוגלים להכיל אירוע.

<ניסים מור: אז אנחנו - - -

ישראל חסון: זה - - - של המשטרה.

<ניסים מור: אז אנחנו, במסגרת הצוות, עובדים על העניין הזה.

<ניסים מור: מעבר לכך, אנחנו רוצים בצוות להגיע לכך שלא יהיו שיחות ננטשות.

<ניסים מור: כל שיחה שלא תיענה בגלל סטנדרט כזה או אחר, המשטרה תחייג באופן אוטומטי לאותו מספר או לשלוח מסרון כדי לוודא שאכן מדובר באירוע שמצריך טיפול משטרתי.

<ניסים מור: אנחנו בוחנים כרגע טכנולוגיות מטכנולוגיות.

<ניסים מור: נפגשנו עם כל מיני גופים וגורמים שעוסקים בעניין: מטכנולוגיות לזיהוי קול, לראות אם זה מטריד או לא מטריד; אם זה טכנולוגיות להצפת מילים חריגות: נחטפתי או שאמרת תג מחיר, אז זה לא תג מחיר.

<ניסים מור: אבל מילים שכמובן מציפות אוטומטית למוקדן דברים חריגים, ואליהם הוא צריך לשים את הלב.

מירי רגב: האם יש דד-ליין לסיום העבודה שלכם?

<ניסים מור: אני מקווה שתוך חודש וחצי אנחנו נגיש למפכ"ל עבודה שאומרת בדיוק מה אנחנו מבינים ברמה של הלקחים, מה צריך לעשות בכל אחד מהתחומים.

<ניסים מור: ולטעמי, יש המון נושאים ותחומים שאנחנו נעסוק בהם.

<ניסים מור: אין ספק שהמדיניות של הארגון, שהמוקד הוא החזית, הוא הלהב של משטרת ישראל.

<ניסים מור: ככה דברים צריכים להיראות בסופו של דבר.

<ניסים מור: התחלנו בתהליך.

<ניסים מור: לוקח זמן.

<ניסים מור: אנחנו נעשה את הכול כדי לצמצם אותו.

<ניסים מור: ואני מקווה שכשבעוד חודש וחצי, כשנגיש את המסקנות למפכ"ל נוכל גם לפרסם אותן, ותראו שהלכה למעשה המשטרה עשתה צעד מאוד גדול.

מירי רגב: תודה רבה לך.

מירי רגב: ראש אגף המבצעים, בקצרה, על הפעילות הבאמת חשובה שלכם בעוטף עזה וההתפרעויות.

מירי רגב: לאחר מכן נעבור לשאלות ולתשובות המפכ"ל, ולתת ניצב משה ברקת.

מירי רגב: בבקשה.

<אהרון אקסול: טוב, בוקר טוב לכולם.

<אהרון אקסול: אני אשתדל להיות קצר, וברשותך, גברתי, בסוף דבריי, אם ניתן יהיה פה להראות איזשהו סרטון קצר של שתי דקות שכבר מוכן פה, אני חושב שזה ימחיש לכם יותר מכל את הפעילות המשטרתית וההתמודדות של השוטרים בשטח ביום יום.

<אהרון אקסול: מבחינתנו, אנחנו התחלנו במאמץ המשטרתי כבר בתאריך ה-12 ליוני, עם תחילתו של מבצע "שובו אחים".

<אהרון אקסול: חייב לציין, במבצע "שובו אחים" התחלנו במאמץ מאוד מתוגבר, שתגברנו כוחות בשטח למחוז ש"י.

<אהרון אקסול: הרבה מאוד כוחות לטובת הסריקות.

<אהרון אקסול: כוחות של יחידות מיוחדות שפעלו לילות רבים שם במעצרים, מעצרים כדי להביא לסיומו, שלצערנו הרב הוא לא צלח, ובעצם הסוף היה אסון כבד, שהנערים נמצאו ללא רוח חיים.

<אהרון אקסול: אבל המאמץ הזה שדרש מאיתנו הרבה מאוד, גם מתנדבים, גם יחידות חילוץ.

<אהרון אקסול: משם אנחנו מגיעים לנקודה הבאה, שזה בעצם בנקודה, ב-2 ליולי, שבו נרצח נער בן 16 משועפט, שבאתו יום החלו הפרות סדר רבות.

<אהרון אקסול: הפרות הסדר התחילו בירושלים, ולאט לאט פשטו ברחבי הארץ, התרחבו לאזור מרכז הארץ וצפון הארץ, וגם לדרומה של הארץ.

<אהרון אקסול: אנחנו הפעלנו כ-12 אלף שוטרים ביממה סביב הדבר הזה.

<אהרון אקסול: כפי שציין המפכ"ל קודם לכן, שוטרינו עמדו באומץ רב, ועמדו באיפוק רב, ספגו אבנים, ספגו סלעים, ספגו מטעני צינור, ומכל הבא ליד, ואני חושב שלולא האיפוק כמות הנפגעים הייתה יכולה - - -

מירי רגב: אני מקווה שעצרתם את מי שספגתם ממנו את אותם דברים.

<אהרון אקסול: ראשית, המפכ"ל ציין: אנחנו עומדים כיום על כ-540 עצורים, ואני יכול לומר לך פה בוודאות מוחלטת: לא יהיה אדם שיש כנגדו ראיות שאנחנו לא נעצור אותו.

<אהרון אקסול: אנחנו מידי לילה מבצעים מעצרים, אנחנו נמשיך לעצור את כל הפורעים.

<אהרון אקסול: כל מי שהרים יד, על אזרח, על שוטר, ייעצר.

<אהרון אקסול: נקודה.

<אהרון אקסול: זאת החלטה, גם של המפכ"ל.

<אהרון אקסול: הכוחות פועלים מידי לילה ולילה.

<אהרון אקסול: הלילה היו מעצרים באזור ירושלים, ואני מניח שהמעצרים האלה יימשכו.

ג'מאל זחאלקה: כמה באזור ירושלים נעצרו מתוך ה-540?

מירי רגב: רגע, אתה תגיע, יש לך שאלה, אתה רשום.

מירי רגב: כן.

מירי רגב: הוא יגמור לדבר - - -

<אהרון אקסול: אני אומר, המאמץ הזה של הפרות הסדר באמת דרשו מאיתנו ימים ולילות של עבודת השוטרים, ותוך איפוק רב, כפי שנאמר פה קודם.

<אהרון אקסול: חייב לציין פה בעובדה, כפי שציין המפכ"ל: ההידברות עם אותם נכבדים, עם ראשי הרשויות, עושה את שלה, ואני חושב שזה היה נדבך מאוד חשוב, בכלל באיפוק, וגם בהשקטת המצב, נכון לרגע זה.

<אהרון אקסול: אני עובר דרך הנקודה השלישית, זה בעצם - - - או "צוק איתן", מה שכרגע, מבחינתנו, קורה בדרום, וברחבי הארץ בכלל, לאו דווקא בדרום.

<אהרון אקסול: גם במצב הזה שוטרינו שנמצאים בשעות עבודה רבות ומתישות, ריחוק מהתא המשפחתי, תוך מאמץ עילאי של כל שוטרי משטרת ישראל; וגברתי, אני חושב שזה המקום, מעבר לביקורת שנשמעה פה קודם, שגם תיאמר פה הצדעה לשוטרי משטרת ישראל.

<אהרון אקסול: אני חושב שצריך להצדיע לשוטרים שעומדים יום-יום, לילה-לילה, שאזרחי המדינה פה יהיו בטוחים, ויהיו שקטים.

<אהרון אקסול: ואני חושב שזה גם המקום בו שבו תיאמר המילה הזאת, שמצדיעים למשטרת ישראל מעבר לביקורת שנשמעה פה קודם.

<אהרון אקסול: ברשותך, אני ככה עשיתי בקצרה כדי לא להרחיב - - -

משה זלמן פייגלין: הביקורת היא לא על שוטרי ישראל, כולנו מצדיעים לשוטרי ישראל.

<אהרון אקסול: אני שמח.

משה זלמן פייגלין: הביקורת היא על - - -

<קריאה: - - -

מירי רגב: הביקורת היא על - - -

<אהרון אקסול: אני שמח - - -

מירי רגב: על חלק מהמפקדים - -

<אהרון אקסול: אני שמח - - -

מירי רגב: - - שמקבלים את ההחלטות השגויות.

<אהרון אקסול: אין לי שום בעיה עם זה.

<אהרון אקסול: אני שמח על תיקון.

<אהרון אקסול: ואם אתה מצדיע לשוטרי משטרת ישראל הריני שמח.

<אהרון אקסול: וברשותך, אני, אם יורשה לי להציג פה את הסרטון הקצר הזה, ניסיתי לעשות את זה כמה שיותר קצר.

מירי רגב: בבקשה.

מירי רגב: כן, על הכיפאק.

מירי רגב: תודה לך - - - (הקרנת סרטון)

באסל גטאס: אתה יכול להסביר קצת מה זה?

מירי רגב: - - - מה אנחנו רואים פה?

<אהרון אקסול: אתם רואים פה באזור ירושלים.

<אהרון אקסול: זו שריפת תחנת הרכבת הקלה, שכפי שאתם רואים באזור שועפט.

מירי רגב: נעצרו האחראים על זה?

<אהרון אקסול: נעצרו כולם, כל מי שאנחנו לפחות יש לנו - - - כנגדם.

<אהרון אקסול: זה אזור שועפט.

<אהרון אקסול: פה זה ביתו של הנער שנרצח.

אורית סטרוק: התמונות - - - נעצרו חשודים?

<אהרון אקסול: נעצרו בכולם חשודים.

<אהרון אקסול: תמיד.

מירי רגב: יש כתבי אישום?

מירי רגב: יש פה כתבי אישום?

<אהרון אקסול: אני אתייחס לזה.

<מפכ"ל המשטרה רב ניצב יוחנן דנינו: זה תהליך.

<אהרון אקסול: זה בהר הבית.

אורית סטרוק: גם נעצרו - - -

<אהרון אקסול: כן, כן - - -

מירי רגב: הר הבית – הפתרון הוא לסגור את ההר לכולם, גם למוסלמים.

מירי רגב: אמרנו את זה כבר קודם.

<אהרון אקסול: בואו, תראו.

<אהרון אקסול: חשוב רק לראות קודם לכן לפני - - - שימו לב, זה זיקוקים בכינון ישיר לכיוון השוטרים.

<אהרון אקסול: שלא תתבלבלו לרגע אחד.

אורית סטרוק: אנחנו לא מתבלבלים, אנחנו לא מבינים למה הר הבית פתוח למוסלמים אחרי הדבר הזה?

מירי רגב: למה לא סגרתם את ההר - - -?

מירי רגב: למה אתם משאירים את זה פתוח?

מירי רגב: למה?

באסל גטאס: נפגעים מזיקוקים?

מירי רגב: כדי שמישהו ייהרג שם?

מירי רגב: בגלל שזה הרמדאן?

מירי רגב: כדי לתת להם פרס?

מירי רגב: למה לא סוגרים את ההר?

ג'מאל זחאלקה: לא, צריך שהחיילים יצאו משם.

מירי רגב: צריך שאתם תצאו - - -

ג'מאל זחאלקה: אין להם זכות להיות שם.

מירי רגב: אתם תצאו - - -

ג'מאל זחאלקה: זה כיבוש.

מירי רגב: בושה וחרפה.

מרדכי יוגב: - - - אין להם זכות להיות שם - - -

ג'מאל זחאלקה: אין זכות כיבוש.

מרדכי יוגב: - - -

ג'מאל זחאלקה: כיבוש.

ג'מאל זחאלקה: כובש.

אורית סטרוק: תלך - - -

<קריאות: - - -

אורית סטרוק: תלך לעזה - - -

ג'מאל זחאלקה: כובש.

ג'מאל זחאלקה: אתם כובשים.

ג'מאל זחאלקה: אין מקום - - -

<קריאות: - - -

ג'מאל זחאלקה: זה ריבונות פלסטינית לפי החוק הבינלאומי.

אורית סטרוק: לך לעזה.

ג'מאל זחאלקה: אתם עבריינים.

מירי רגב: אתה העבריין העיקרי.

ג'מאל זחאלקה: החיילים האלה כולם עבריינים.

מירי רגב: - - - עבריין וגם - - -

ג'מאל זחאלקה: עבריינים – יש את החוק הבינלאומי - - -

מירי רגב: אני אמרתי לך, ראש - - -

ג'מאל זחאלקה: שטח כבוש לפי החוק הבינלאומי ולא החוק הישראלי.

מירי רגב: בהר הבית רק דבר אחד יעשה - - -

ג'מאל זחאלקה: אף אחד בעולם - - -

<קריאה: - - -

באסל גטאס: אתה צוחק על החוק הבינלאומי?

<קריאה: - - -

באסל גטאס: אתה חושב שאתה יכול לשבת עוד עשר, 20 שנה, ואחר כך?

<קריאות: - - -

באסל גטאס: כובשים כמוך - - - לאורך ההיסטוריה.

מירי רגב: אנחנו לא צריכים - - -

באסל גטאס: ישבו עשרות שנים ונעלמו.

<קריאה: - - -

באסל גטאס: אתם לא משתמשים בשכל.

באסל גטאס: עם רק הדורסנות, והכוחנות, ויחסי הכוח.

ג'מאל זחאלקה: אתה יודע שלא יבנה את בית המקדש מי שידיו מגואלות בדם.

ג'מאל זחאלקה: כמוך.

מירי רגב: כמוך.

מירי רגב: תתבייש לך.

מירי רגב: תצא החוצה.

ג'מאל זחאלקה: מי שידיו מגואלות - - -

מירי רגב: תצא החוצה.

ג'מאל זחאלקה: - - -

מירי רגב: אתה לא תגיד - - - שידיו מגואלות בדם.

ג'מאל זחאלקה: - - -

מירי רגב: תוציא אותו החוצה עכשיו.

ג'מאל זחאלקה: - - - אותי.

מירי רגב: תוציא אותו החוצה.

ג'מאל זחאלקה: אני לא אצא.

מירי רגב: מי אתה חושב לך פה?

ג'מאל זחאלקה: - - - אני לא אצא - - -

מירי רגב: מי אתה בכלל?

מירי רגב: תתנצל.

ג'מאל זחאלקה: - - -

מירי רגב: אתה תתנצל.

ג'מאל זחאלקה: אני לא אצא מכאן.

מירי רגב: אתה לא תגיד לו שידיו מגואלות בדם.

ג'מאל זחאלקה: אני לא אצא מכאן.

מירי רגב: אתה תצא מכאן.

ג'מאל זחאלקה: את טועה.

מירי רגב: אתה תתנצל.

ג'מאל זחאלקה: את עכשיו - - -

מירי רגב: אתה עוזר לטרוריסטים.

ג'מאל זחאלקה: - - - את הפלסטינים.

מירי רגב: אתה - - -

ג'מאל זחאלקה: רק - - -

מירי רגב: אתה - - -

ג'מאל זחאלקה: - - - למה?

ג'מאל זחאלקה: ככה.

מירי רגב: אתה תתנצל אחרי שאמרת לו שידיו מגואלות בדם.

מירי רגב: תוציא אותו החוצה.

ג'מאל זחאלקה: למה?

ג'מאל זחאלקה: ככה.

מירי רגב: תוציא אותו החוצה.

ג'מאל זחאלקה: למה?

מירי רגב: תצא החוצה.

ג'מאל זחאלקה: את צריכה - - -, את צריכה - - -

מירי רגב: תצא החוצה, חתיכת טרוריסט - - - החוצה.

ג'מאל זחאלקה: את צריכה - - -

מירי רגב: אתה תצא החוצה.

ג'מאל זחאלקה: אין לך זכות להוציא אותי - - -

מירי רגב: אתה לא תגיד לו; אתה תתנצל.

מירי רגב: תגיד למפכ"ל: אני מתנצל.

מרדכי יוגב: תגיד תודה שאתה חי בישראל ולא בסוריה.

ג'מאל זחאלקה: - - -

מירי רגב: אתה לא תגיד למפכ"ל - - -

ג'מאל זחאלקה: - - -

מירי רגב: תתבייש לך.

ג'מאל זחאלקה: - - -

מרדכי יוגב: עוף החוצה.

מרדכי יוגב: לך - - - בסוריה.

מירי רגב: תצא החוצה.

מירי רגב: אתה לא תגיד למפכ"ל: ידיך מגואלות בדם.

מרדכי יוגב: לך לסוריה, יחד עם החברים - - -

מירי רגב: תתבייש לך.

ג'מאל זחאלקה: שכחת מאיפה שבאת, אתה.

אורית סטרוק: - - - שאתה באת.

אורית סטרוק: לך לאיפה שאתה באת.

מרדכי יוגב: לך לעזה, - -

מירי רגב: צא החוצה.

מרדכי יוגב: - - לך לסוריה, לך לאן שאתה - - -

מירי רגב: תוציא אותו החוצה.

מרדכי יוגב: - - -

מירי רגב: אתה תתנצל בפני המפכ"ל.

ג'מאל זחאלקה: - - -

מרדכי יוגב: בהר הבית יקום בית המקדש במהרה בימינו.

מירי רגב: תוציאו אותו בבקשה החוצה - - -

<קריאות: - - -

ג'מאל זחאלקה: לא אצא, לא אצא.

ג'מאל זחאלקה: אני לא אצא.

מירי רגב: - - - החוצה - - -

ג'מאל זחאלקה: אני חוזר על דבריי: - -

<קריאה: - - -

ג'מאל זחאלקה: - - מי שידיו מגואלות בדם, הוא לא יוכל לעשות שלום.

מירי רגב: מה - - - הסדרנים?

ג'מאל זחאלקה: הוא לא יוכל לדבר על דבר קדוש.

מירי רגב: סדרנים, להוציא אותו החוצה.

ג'מאל זחאלקה: אתם יודעים, - - -

פנינה תמנו: חבר הכנסת זחאלקה - - -

ג'מאל זחאלקה: אני לא יכול - - -

<קריאה: - - -

ג'מאל זחאלקה: אתה לא - - -

מירי רגב: תודה רבה.

מירי רגב: תרים אותו, תרים אותו.

מירי רגב: בושה וחרפה.

מירי רגב: תתבייש לך.

מירי רגב: עם הכיסא, תעשו לו יום הולדת – אחת, שתיים, שלוש, ותעיפו אותו לעזה.

ג'מאל זחאלקה: - - -

<קריאות: - - -

מירי רגב: אתה תגיד למפכ"ל: ידיך מגואלות בדם?

ג'מאל זחאלקה: - - - אין לך זכות, אין - - -

מירי רגב: אתה לא תגיד למפכ"ל - - -

ג'מאל זחאלקה: אין לך זכות.

מירי רגב: תתנצל.

ג'מאל זחאלקה: את יכולה לצאת, - -

מירי רגב: תתנצל.

ג'מאל זחאלקה: - - אני אשאר פה.

מירי רגב: תצא החוצה.

ג'מאל זחאלקה: אני אשאר אחרייך ואחרי כל הגזענים, - -

מירי רגב: תצא החוצה.

מירי רגב: תתבייש לך.

ג'מאל זחאלקה: - - ואנחנו נישאר פה.

מירי רגב: מפכ"ל – "ידיו מגואלות בדם".

ג'מאל זחאלקה: - - - כל הגזענים.

אורית סטרוק: תלך - - -, תלך לעזה.

מירי רגב: סדרנים, החוצה.

באסל גטאס: תנו לנו, אנחנו מוכנים.

באסל גטאס: מחר בבוקר אני רוצה להיכנס לעזה.

באסל גטאס: לא מכניסים אותנו לעזה.

מירי רגב: תחליט שאתה תתנצל בפני המפכ"ל – "ידיו מגואלות בדם".

מירי רגב: תתבייש לך.

באסל גטאס: אני מוכן ללכת מחר בבוקר, לעזור לילדים.

ג'מאל זחאלקה: אני חוזר: ידיו מגואלות בדם.

מירי רגב: תצא החוצה, - -

ג'מאל זחאלקה: - - - גם שלך.

מירי רגב: - - חתיכת טרוריסט.

ג'מאל זחאלקה: גם שלך.

מירי רגב: תצא החוצה.

מירי רגב: עוכרי ישראל נמצאים פה, בכנסת.

ג'מאל זחאלקה: - - - פושעים

מירי רגב: סוסים טרויאניים, בוגדים.

מירי רגב: (חבר הכנסת ג'מאל זחאלקה יוצא ממליאת הוועדה)

מרדכי יוגב: - - - חדש.

מירי רגב: סליחה, המפכ"ל, שדיברו אליך - - -

באסל גטאס: את יודעת, ממך זה תעודת יושר.

מירי רגב: סליחה.

מירי רגב: סליחה, המפכ"ל, שדיברו אליך ככה במהלך הדיון.

מירי רגב: אני מקווה שאתה לא לוקח את דבריו ברצינות.

מירי רגב: חבר הכנסת אחמד טיבי, בבקשה.

אחמד טיבי: אל"ף, אני רוצה למחות על דרך ההתבטאויות שלך מתחילת ניהול הישיבה.

אחמד טיבי: אני ניהלתי הרבה ישיבות, אני יותר ותיק ממך בכנסת, לא כך יושב ראש מנהל ישיבות, גם לא על הדרך שבה הוצא חבר הכנסת ג'מאל זחאלקה.

דוד אזולאי: מה עם ההתבטאות?

דוד אזולאי: מה עם ההתבטאות של חבר הכנסת ג'מאל זחאלקה?

אחמד טיבי: יש תקנון בכנסת להתנהל.

אחמד טיבי: לא כך - - -

דוד אזולאי: אי אפשר אבל להתעלם - - -

אחמד טיבי: לא כך - - -

<קריאות: - - -

מירי רגב: סליחה - - - סגן יושב ראש הכנסת, הוא יתנצל בפני המפכ"ל על מה שהוא אמר.

אחמד טיבי: לא.

אחמד טיבי: לא.

אחמד טיבי: לא כך.

אחמד טיבי: זה לא התקנון של הכנסת.

מירי רגב: טוב, בוא תעבור לשאלות.

אורית סטרוק: בפרלמנט ברמאללה עושים את זה יותר יפה.

אחמד טיבי: לשמוע את זה ממתנחלת בזויה כמוך זו מחמאה.

מירי רגב: כן, ברור.

מירי רגב: אנחנו שומעים את זה מאיש חזון כמוך.

אורית סטרוק: - - -

מירי רגב: בבקשה, חבר הכנסת אחמד טיבי.

משה זלמן פייגלין: איש - - -.

משה זלמן פייגלין: זה מה שנקרא הקוזק הנגזל.

אחמד טיבי: אפרופו השיחה, אני רוצה נקודת מבט אחרת לשיחת הטלפון: נאמר, בדיעבד כולנו שמענו שהיו יריות בשיחת הטלפון, ובדיעבד התברר שהיו קליעים ברכב וגם דם.

אחמד טיבי: הנחת הייסוד של החוקרים הייתה, גם בדיעבד, שהסיכוי שהם בחיים הוא כמעט אפסי.

אחמד טיבי: הדבר הזה לא הועבר לציבור.

אחמד טיבי: הוא נשמר בסוד.

אחמד טיבי: היה צו איסור פרסום.

אחמד טיבי: ומישהו נטע תקווה כלפי הציבור הישראלי שהם בחיים.

אחמד טיבי: האם ההחלטה לא לומר את האמת לציבור על המצב היא החלטה מבצעית של המשטרה וצוות החקירה או החלטה של הדרג המדיני?

אחמד טיבי: ומה עומד מאחוריה?

אחמד טיבי: והאם היא הייתה קשורה למבצע שהיה אחר כך בגדה המערבית של צה"ל?

אחמד טיבי: מה הרקע להחלטה?

אחמד טיבי: ומי קיבל את ההחלטה?

אחמד טיבי: תודה רבה.

מירי רגב: תודה רבה, חבר הכנסת אחמד טיבי.

מירי רגב: חבר הכנסת טלב אבו עראר, בבקשה.

טלב אבו עראר: שמענו שכאן דיברו על מוקד 100, והבעיה שלנו כאן לא בהיענות, כאילו המענה הטלפוני במוקד 100.

טלב אבו עראר: אני חושב ומאמין שכל אזרח במדינת ישראל שמתקשר למוקד 100 הוא במצוקה.

טלב אבו עראר: הוא לא בא להשתעשע או לשחק משחקים, אלא שהוא משדר מצוקה והיא שצריך עזרה.

טלב אבו עראר: וזה לוקח לענות למי שמתקשר כאילו תוך שניות.

טלב אבו עראר: השאלה שלי כאן: בהגעת המשטרה, כשהמשטרה מגיעה למקום האירוע, לזירת האירוע, שם, כמה זמן לוקח?

טלב אבו עראר: זה דבר אחד.

טלב אבו עראר: דבר שני, אני שמעתי כאן שפוטרו כמה מפקדי משטרה וגם יש כאלה שהם יעוכבו כי לא יקודמו במשך שלוש שנים או כמה שנים בקשר למחדל שהיה לגבי שלושת הילדים שנחטפו, ושעד היום לא יודעים מי ביצע את זה.

מירי רגב: יידעו, אל תדאג.

טלב אבו עראר: עד עכשיו לא ידענו.

מירי רגב: בעזרת השם יידעו.

טלב אבו עראר: נהרסו בתים.

טלב אבו עראר: כל המלחמה שמתרחשת בעזה היום.

טלב אבו עראר: ולמרות שבאמת חברי, חבר הכנסת אחמד טיבי דיבר על פתיחת הישיבה של יושבת ראש הוועדה, שבמקום באמת שנגיע או נחשוב על הפסקת אש, על הפסקת שפיכות הדמים, - -

אחמד טיבי: היא לא רוצה הפסקת אש, היא רוצה - - -

טלב אבו עראר: - - היא אומרת – מה?

טלב אבו עראר: אני אעשה מהישיבה הזו ישיבה סוערת.

טלב אבו עראר: האם את צמאת דם, גברתי?

טלב אבו עראר: באמת, בגללך, בגלל חבר הכנסת משה פייגלין שיושב לידי, הגענו למצב שבו אנחנו היום.

טלב אבו עראר: עכשיו השאלה שלי: עקב כל הפיטורים של השוטרים, המפקדים של המשטרה, במחדל הזה, האם פוטרו שוטרים או לא יקודמו במשך כמה שנים עקב המחדל גם בניסיון החטיפה של זלום יומיים או שלושה ימים לפני שנחטף, ונהרג ונרצח - -

באסל גטאס: יום לפני, יום.

טלב אבו עראר: יום לפני, סליחה.

טלב אבו עראר: - - מוחמד אבו חדיר, אללה - - -?

טלב אבו עראר: זו השאלה שלי גם.

טלב אבו עראר: האמת, חברי שהציג כאן, מי שהציג כאן – מה זאת אומרת?

טלב אבו עראר: זו הסתה גם נגד ערבים.

טלב אבו עראר: שאתה באמת גיבור על ערבים.

טלב אבו עראר: תראה לי, האם זה מצדיק גם?

טלב אבו עראר: לא היה מציג, היה מציג דבר על היהודים, שהם טרוריסטים מורשעים גם, לאחרונה.

טלב אבו עראר: איפה - - - אז אתה נגד ערבים בישראל.

טלב אבו עראר: איך טופל על ידי מפכ"ל המשטרה?

מירי רגב: מאה אחוז.

מירי רגב: חבר הכנסת נחמן שי, בבקשה.

מירי רגב: לאחר מכן, חברי הכנסת מוטי יוגב ובאסל גטאס.

נחמן שי: הבעיה שלי עם מוקד 100 זה כמובן מה קרה באותו רגע, אבל יותר מזה: האם זה לא משקף משהו יותר מהותי.

נחמן שי: הבעיה שלי שדרך מיניאטורות כאלה מתגלית תמונה כוללת, הרבה יותר גרועה.

נחמן שי: כי אתם אמרתם שבחקירה או בתחקיר שלכם, הפנימי, התחלתם לגלות שדברים ברמות בכירות לא היו תקינים.

נחמן שי: עכשיו, איך אני יכול להבטיח, כי אני לא יודע מה קורה במשטרה.

נחמן שי: אולי גם אתם לא יודעים אם דרגים יותר נמוכים עושים כך או עושים אחרת.

נחמן שי: זה הדבר הכי גרוע שיכול להיות.

נחמן שי: זאת אומרת, אתה לא יודע על מה שאתה לא יודע.

נחמן שי: וזה נותן לי תחושה קשה, אני אומר לך, המפכ"ל, ולניצבים שישנם פה, מה קורה במשטרה.

נחמן שי: אני רואה חקירות שנפתחות בקול תרועה גדולה ונעלמות בקול דממה דקה.

נחמן שי: אני רואה הדלפות עצומות מחקירת, הדלפות עצומות, שאני אפילו לא זוכר בתקופתי או בתקופות אחרות שכל כך הרבה חומר יצא מהמשטרה.

נחמן שי: אולי זה נועד לתת למישהו איזה סיפוק מיידי - - - אני רוצה לשבח את המשטרה, כי אני רואה תמונה מאוזנת, על ההתנהגות באירועים במגזר הערבי.

נחמן שי: למדתם את מה שהיה שם.

נחמן שי: זה הישג אדיר.

נחמן שי: אני לא מבטל אותו.

נחמן שי: לדעת לטפל באלפי אנשים, באיפוק, בריסון ולהרגיע - - -

באסל גטאס: רק לא להרוג.

באסל גטאס: זה מה שהיה.

נחמן שי: מה.

באסל גטאס: רק לא הרגו.

נחמן שי: זה מאוד חשוב לא להרוג.

באסל גטאס: הכול חוץ מלהרוג.

נחמן שי: בסדר - - - סך הכול - - - אני, אז הצד הזה, רואה התנהגות חיובית של המשטרה ולימוד לקחים.

באסל גטאס: זה מה שלמדו מוועדת אור.

נחמן שי: זה חשוב.

נחמן שי: בשורה התחתונה, המפכ"ל, אתה אמנם עוד כמה חודשים או שנה כמעט מסיים.

נחמן שי: אני מציע לך לבדוק את הרפורמות שהצעת, איפה הן עומדות, ולהשאיר שורה של יעדים למחליף שלך.

נחמן שי: אין לי ספק שמחכה עבודה גדולה.

<מפכ"ל המשטרה רב ניצב יוחנן דנינו: אני מציע גם, אני מזמין אותך לביקור - - -

מירי רגב: תודה רבה, חבר הכנסת נחמן שי.

מירי רגב: חבר הכנסת מוטי יוגב, בבקשה.

מרדכי יוגב: דבר ראשון, אני רוצה לפתוח בהמשך לדברים שאמר ראש אג"מ, ניצב אהרון אקסול, בהערכה רבה.

מרדכי יוגב: אני חושב שהמשטרה עובדת קשה מאוד, ועם כל הביקורת זאת משטרת ישראל ואנחנו צריכים באמת להעריך את כל המאמצים.

מרדכי יוגב: זה רצף מ"שובו אחים" אל תוך האירועים, אל תוך הלחימה.

מרדכי יוגב: באמת בהערכה רבה, מהמפכ"ל ועד אחרון השוטרים.

מרדכי יוגב: שאלות קצרות לגבי אירוע החטיפה, ואני רוצה להתמקד בביטחון ירושלים, המפכ"ל: לגבי אירוע החטיפה, היה גם פער שאני חי אותו מתקופות קודמות יותר.

מרדכי יוגב: אל"ף, מהשעה שהמשטרה ביקשה את האיכון.

מרדכי יוגב: אני לא יודע, אני שואל מתי.

מרדכי יוגב: האם זה היה כשהאבא התלונן בסביבות 03:00, לבין ההעברה לצה"ל?

מרדכי יוגב: והממשק הזה, משטרה-צה"ל, לא אפרט כרגע, אבל אני ממש חי אותו כשרוט, כשנכנסתי לתפקיד פעם כמפקד חטיבה ביהודה ושומרון.

מרדכי יוגב: צה"ל-משטרה, בממשק ביניהם, בדיווחים.

מרדכי יוגב: ואחר כך ההמלצה, למי על התושב לפנות?

מרדכי יוגב: מה ההמלצה?

מרדכי יוגב: האם למוקד 100 או למוקד המועצתי?

מרדכי יוגב: אני רוצה לומר בהקשר לפניות: חווינו לאחר מכן, ועל כן אני מציע לעבור בכל המשל"טים, בכל המרד"מים, בכל המוקדים, ולייצר.

מירי רגב: חבר הכנסת מוטי יוגב, נא לסיים.

מרדכי יוגב: תחנת מרחב מוריה, אני יודע, לפני כעשרה ימים פשוט לא ענתה.

מרדכי יוגב: וכפי שאמר פה מי שאמר, חבר הכנסת ישראל אייכלר – רק כאשר עסקו באפשרות של פורעים ערבים, אז בכלל שלחה התייחסות.

מרדכי יוגב: יש תחנות, ולכן אני אומר: המוקדנים צריכים לדעת את גזרתם ולסייר את גזרתם.

מרדכי יוגב: כי לשלוח ניידת לסמטאות העיר העתיקה – נשלח ניידת, זה לא רלוונטי.

מרדכי יוגב: ושירות במוקדים, יכול להיות שצריכים להיות שם אנשים מצטיינים או אחרים.

מרדכי יוגב: הלאה, לגבי האירועים: אל"ף, שוב הערכה.

מרדכי יוגב: הדילמה של הבלגה, הרתעה, היא דילמה - - -

מירי רגב: טוב - - -

מרדכי יוגב: אני עושה קצר, נקודות.

מרדכי יוגב: ממש נקודות.

מירי רגב: טוב, אי אפשר.

מירי רגב: שאלה.

מירי רגב: אי אפשר.

מרדכי יוגב: בסדר, אני איתך.

מרדכי יוגב: יש לי שאלות.

מירי רגב: אני מצטערת.

מרדכי יוגב: דילמת הבלגה-הרתעה היא הדילמה.

מרדכי יוגב: אני מציין בהקשר הזה - - -

מירי רגב: טוב, שאלה.

מרדכי יוגב: שאלה, גברתי יושבת הראש.

מירי רגב: שאלה.

מרדכי יוגב: שאלה.

מירי רגב: שאלה אחרונה.

מרדכי יוגב: שאלה, גברתי יושבת הראש.

מרדכי יוגב: אני שתקתי עד עכשיו, - -

מירי רגב: אז מה?

מרדכי יוגב: - - ואני מבקש לומר.

מירי רגב: בבקשה.

מרדכי יוגב: בשביל זה באתי.

מרדכי יוגב: ישבתי פה בשקט.

אחמד טיבי: שתקת עד עכשיו?

מירי רגב: בבקשה, שאלה.

מרדכי יוגב: דילמת ההבלגה-הרתעה, נדמה לי, המפכ"ל, שבירושלים, בחיכוך הכול כך צמוד, הרובע המכונה המוסלמי ומקומות אחרים, היינו במצב שהותר דמם של יהודים, ואני לא מזלזל בכלל ומוקיע כמו כולם את הרצח האכזרי של הנער הערבי.

מרדכי יוגב: אבל מה שהיה בירושלים, בהתרת הדם, בדילמה הזאת מחייב או יותר כוח או כוח מיוחד או יותר אמצעים, כי שם היינו.

מרדכי יוגב: זהו.

מרדכי יוגב: השאלה השנייה היא - - -

מירי רגב: לא, לא, לא, זהו.

מירי רגב: חבר הכנסת מוטי יוגב, - -

מרדכי יוגב: השאלה הנוספת היא: בחקירות - - -

מירי רגב: - - תעביר את זה בכתב והוא יענה לך.

מרדכי יוגב: גברתי יושבת הראש, ברשותך.

מרדכי יוגב: יש לי עוד שתי נקודות, אני אומר אותן בנקודות בלבד.

מירי רגב: לא, דיברת יותר מדי.

מירי רגב: חבר הכנסת באסל גטאס.

באסל גטאס: בנושא אלימות שוטרים, אני חושב שלמשטרת ישראל יש בעיה רצינית, זה לא השתנה, במיוחד כלפי ערבים.

באסל גטאס: אני אומר לך, אדוני המפכ"ל, והייתי בכל כמעט ההפגנות שהיו, גם בפראוור וגם לאחרונה.

באסל גטאס: שום דבר לא השתנה בתפיסת העמדות הבסיסיות של המשטרה מאז ועדת אור חוץ מדבר אחד, שזה, כי ככה לטובת העניין, לטובת ישראל, לטובת היציבות – לא להרוג אנשים.

באסל גטאס: כל השאר, מאז שמגיע השוטר או היס"מ - - -

פנינה תמנו: אתה יודע, - - - ההפגנה זורקים אבנים על השוטרים - - -

מירי רגב: חברת הכנסת פנינה תמנו-שטה, בבקשה, גם ככה הדיון הזה קשה.

פנינה תמנו: אבל צריך גם להגן - - -.

פנינה תמנו: נו, באמת.

באסל גטאס: אני הייתי בהפגנות.

באסל גטאס: אני אומר לך, בכל ההפגנות שאני השתתפתי ושראיתי את אלימות השוטרים, לא נזרקה אפילו אבן אחת.

מירי רגב: מאה אחוז.

באסל גטאס: ואחרי - - -

מירי רגב: - - - מהשמיים, האבנים ירדו מהשמיים כגשם.

באסל גטאס: גברתי, את יכולה לצחוק ממה שאת רוצה.

באסל גטאס: את ממילא עושה מופע שאת הליצנית הראשית בו.

מירי רגב: ברור.

מירי רגב: ברור.

מירי רגב: ברור.

מירי רגב: ברור.

באסל גטאס: תמשיכי, אני לא ליצן.

באסל גטאס: אני בא, אני מדבר לעניין.

באסל גטאס: אני מכיר את המפקדים בשטח.

באסל גטאס: אני מכיר גם את העוזרים שלך והעוזרים של המפקדים, ואני תמיד מנסה לתת את המרווח של המחאה הציבורית, הרצינית.

באסל גטאס: אני אומר, בכל המקרים האלה, אחרי שנעצרו המפגינים, אחרי שהם על האדמה, על הכביש, עם אזיקים מאחורה – המשיכו להכות בהם, המשיכו לתת להם.

באסל גטאס: הסרטון שהופץ על הילד הזה, בן הדוד של מוחמד אבו חדיר, הוא המקרה, לצערי הרב, הוא הכלל, הוא לא היוצא מהכלל.

באסל גטאס: אני ראיתי אנשים מתעלפים מתחת למכות של היס"מ ושל השוטרים בשדרות בן גוריון בחיפה.

באסל גטאס: בעיניי.

באסל גטאס: גם בכל ההפגנות האחרות.

באסל גטאס: האלימות של שוטרים זו בעיה, לא רק נגד ערבים.

באסל גטאס: אלימות של שוטרים, וכבר נכתבו דו"חות על זה, ואת קיימת דיון, גם באולם הזה, על אלימות של שוטרים בכלל.

באסל גטאס: אלימות של שוטרים נגד ערבים אמנם מרקיעה שחקים.

באסל גטאס: נקודת המוצא היא שהערבי הוא האויב, אבל לא כאזרח.

באסל גטאס: ואני חושב שאתה והפיקוד, סגל הפיקוד, צריך לטפל בבעיה, בעיית שורש אמיתית: איך לנטרל את האלימות.

באסל גטאס: ושיתחילו להבין שהערבים, גם כשמוחים, גם כשסוגרים כביש, הם אזרחים שווי זכויות.

מירי רגב: מותר להם לזרוק אבנים.

מירי רגב: זה מותר, לזרוק אבנים.

מירי רגב: תודה רבה.

באסל גטאס: את יודעת שיהודים גם זרקו אבנים ולא - - -

מירי רגב: כל מי שזורק אבנים, כולם, יהודי, ערבי, שייתפסו.

באסל גטאס: בשבת שעברה יהודים סגרו כבישים בירושלים וזרקו אבנים ולא ירו עליהם יריות - - - ולא אפילו גז מדמיע.

מירי רגב: יהודים וערבים ייתפסו ויישבו בכלא.

באסל גטאס: כביש בר אילן נסגר, נסגר השבוע, ולא ירו גז מדמיע ולא ירו כדורי גומי.

מירי רגב: חברת הכנסת יפעת קריב, בבקשה.

מירי רגב: קצר.

יפעת קריב: אדוני המפכ"ל, קודם כל אני מברכת את המשטרה, ואני לא ארחיב מפאת קוצר הזמן, ומחזקת את ידי השוטרים באשר הם.

יפעת קריב: שתי שאלות שקשורות לנושא הקלטת ומוקד 100: תראה, היו עוד שתי תקלות חוץ מהתקלה הראשונה ולא התייחסתם אליהן בכלל.

יפעת קריב: התקלה הראשונה, דיברנו עליה, אבל היו אחר כך עוד שתי תקלות.

יפעת קריב: התקלה השנייה הייתה שהקלטת הושמעה, ממש יומיים-שלושה אחרי המקרה לעיתונאים.

יפעת קריב: אנחנו ישבנו בוועדת חוץ וביטחון וביקשנו לדעת רק מה היה בקלטת, ואמרו לנו: לא.

יפעת קריב: ואז יצאנו וקיבלנו את כל המידע מהעיתונאים – על היריות, על כל מה שהיה שם.

יפעת קריב: והתקלה השלישית שהייתה, שבזמן הלוויה הקלטת הזאת הופצה בכל מדינת ישראל.

יפעת קריב: זה היה כואב, זה היה קשה, זה היה אכזרי, זה היה מיותר.

יפעת קריב: מי הם המדליפים?

יפעת קריב: למה הקלטות האלה הופצו?

יפעת קריב: פעם אחת לעיתונאים ופעם אחת בזמן הלוויה.

מירי רגב: מאה אחוז.

מירי רגב: תודה רבה.

יפעת קריב: בסדר?

מירי רגב: תודה רבה.

מירי רגב: חברת הכנסת תמר זנדברג.

תמר זנדברג: תודה רבה.

תמר זנדברג: אנחנו כאן, בוועדה, אדוני המפכ"ל, כמה פעמים דיברנו על הנושא של האלימות המשטרתית, בכמה מקרים, וגם דיברנו על האופן שבו היא מופעלת סלקטיבית בכל מיני הזדמנויות כלפי, וככל שהמיעוט יותר מוחלש ככה מופנה אליו יותר.

תמר זנדברג: אני מדברת על הזדמנויות קודמות.

תמר זנדברג: שלשום בערב, באופן מוזר, במרכז תל אביב, קרה משהו בדיוק הפוך: ראינו פתאום הפגנה בעיתוי רגיש, שזכתה להתפרעות אלימה שכנגד, שידעו עליה מבעוד מועד, וכולי עלמא התריעו מפניה, ודווקא שם ראינו את השוטרים שכלפי, הרבה פעמים, ערבים ושמאלנים נוקטים ביד מאוד-מאוד קשה, הרבה פעמים קשה מדי, ואני בעצמי התרעתי כאן, בוועדה, ויזמתי דיונים על כך.

תמר זנדברג: פתאום, כפי שמעיד אחד מאותם פורעים אלימים, כותבים: ראינו בעיניים של השוטרים שהם איתנו.

תמר זנדברג: פתאום אין חיץ בין המפגינים - - -

אחמד טיבי: - - - "הצל" קוראים לו.

תמר זנדברג: כן, כן.

אחמד טיבי: "הצל".

תמר זנדברג: מודה, מודה לשוטרים על כך שהם איתם ונותנים לאותם פורעים אלימים להכות, לדפוק כיסאות בבית קפה, לפשוט על בתי קפה במרכז תל אביב, להכות עם כיסא בראש.

מירי רגב: אוקיי.

מירי רגב: חברת הכנסת תמר זנדברג, מה השאלה?

תמר זנדברג: השאלה היא: איך המפכ"ל רואה את הדברים?

תמר זנדברג: מה הייתה היערכות המשטרה לאירוע הזה?

תמר זנדברג: ואיך אנחנו נגרום לכך שמצד אחד לא תופגן אלימות משטרתית מוגזמת, ומצד שני גם המשטרה תעשה את תפקידה ותגן על האזרחים המפגינים ועל חופש הביטוי?

תמר זנדברג: או במילים אחרות: שהמשטרה לא תופעל בצורה פוליטית ומגמתית.

תמר זנדברג: תודה.

מירי רגב: מאוד פוליטית היא מופעלת.

מירי רגב: חבר הכנסת דב חנין, בבקשה.

מירי רגב: לאחר מכן חברי הכנסת דוד אזולאי, אחמד טיבי.

דב חנין: תודה, תודה רבה.

דב חנין: אדוני המפכ"ל, אני רוצה להמשיך את שאלתה של חברת הכנסת תמר זנדברג ולהכליל אותה מעבר לאירוע שהיה במוצאי שבת בתל אביב, שהיה אירוע חמור ביותר.

דב חנין: במוצאי שבת בתל אביב אנחנו ראינו חבורה של פורעים משתוללת ברחובות מתוך תחושה שהמשטרה לא תעשה להם כלום.

דב חנין: אבל האירוע הזה, אדוני המפכ"ל, הוא לא אירוע מבודד.

דב חנין: בשבועות האחרונים אנחנו נתקלים בתופעה של אנשים שחושבים שמגיע להם הכול, שחושבים שהם אלה שמופקדים על מה שמותר ומה שאסור להגיד במרחב הציבורי, ובמיוחד אנחנו נתקלים בתופעות של אנשים שממש מנסים לפרוע באזרחים ערבים.

דב חנין: מה שקרה בירושלים לפני שבועיים, אין מילה אחרת לתאר אותו חוץ מניסיון לבצע פוגרום.

דב חנין: אנשים התרוצצו ברחובות, חיפשו ערבים בשביל להרביץ להם.

דב חנין: אני בעד שהמשטרה לא תפעיל כוח מיותר נגד שום אזרח.

דב חנין: אבל המשטרה חייבת להפעיל מסר מאוד נחוש מול פורעים, מול פוגרומיסטים, ומול אנשים שמנסים לבצע פרעות או פוגרום.

דב חנין: תודה רבה.

מירי רגב: תודה רבה לך.

מירי רגב: חבר הכנסת דוד אזולאי – קצר.

מירי רגב: חבר הכנסת אחמד טיבי.

מירי רגב: חבר הכנסת משה פייגלין אחרון הדוברים.

דוד אזולאי: גברתי היושבת ראש, אדוני המפכ"ל, לצערי הרב, שני נגעים ממאירים נמצאים במשטרה, ואני מעלה את זה פעמים רבות: נגע ההדלפות ונגע אלימות השוטרים.

דוד אזולאי: זה חבל מאוד.

דוד אזולאי: זה אמנם מעט שמשליך על חלק גדול מהציבור, והציבור מקבל את הדברים האלה.

דוד אזולאי: אין ספק שהסיפור של מוקד 100 לא הוסיף כבוד למשטרה, מפני שהמוקד הזה, מבחינתי, הוא הראי של המשטרה.

דוד אזולאי: בקטע הזה, רבותיי, נכבדיי, נכשלתם.

דוד אזולאי: תגידו מה שאתם רוצים אבל נכשלתם.

דוד אזולאי: ופה, מה שאני מצפה כרגע זה לא לפטר אנשים, זה לא הפתרון.

דוד אזולאי: הפתרון הוא שינוי מערכתי – איך השוטר מתייחס לאזרח.

דוד אזולאי: ושנדע, 90% מאזרחי מדינת ישראל אין להם עסק עם המשטרה.

דוד אזולאי: מתי יש להם עסק עם המשטרה?

דוד אזולאי: בתאונה או בדו"ח או במוקד 100.

דוד אזולאי: זה הכול.

דוד אזולאי: ופה, אדוני המפכ"ל, אני אמרתי וחוזר ואומר:

דוד אזולאי: אם לא יחול שינוי משמעותי ביחס של השוטר לאזרח הקטן, אנחנו נמשיך ונזלזל בחיי אדם.

דוד אזולאי: והדבר האחרון: אני הייתי מבקש לשמוע מהמפכ"ל מתי הוא נכנס לתמונה ברגע שנודע לו על החטיפה.

דוד אזולאי: מתי אדוני נכנס לתמונה?

דוד אזולאי: הנושא הזה מאוד-מאוד חשוב.

דוד אזולאי: ולסיום, אני רוצה להגיד רק משפט אחד: יש לי הערכה רבה למשטרה.

דוד אזולאי: איך אמר המפכ"ל?

דוד אזולאי: ואני אומר את זה לא פעם: אין לנו משטרה אחרת.

דוד אזולאי: לולי מוראה של מלכות איש את אחיו חיים בלעו.

דוד אזולאי: ולכן אני אומר: כל האנשים שיושבים - - - לא מבקרים אתכם.

דוד אזולאי: אנחנו מעריכים את העבודה שלכם, אבל אנחנו גם מצפים שהדברים יחלחלו.

מירי רגב: תודה רבה.

מירי רגב: חבר הכנסת דוד אזולאי, תודה.

מירי רגב: חבר הכנסת אחמד טיבי, בבקשה; וחבר הכנסת משה פייגלין אחרון הדוברים.

אחמד טיבי: תודה, גברתי.

אחמד טיבי: אני אמשיך בשאלות מהמקום שסיימתי למפכ"ל.

אחמד טיבי: אדוני המפכ"ל, כמה שאלות למפכ"ל: הצגתם תמונות מתוך מסגד אל-אקצה.

אחמד טיבי: לאחרונה, גם אתמול, נוהגת המשטרה במנהג חדש: מתפללים מוסלמים שנכנסים, כולל נשים, לוקחים מהם תעודת זהות ומבקשים מהם לחזור מחר.

אחמד טיבי: מחר לקחת את זה מתחנת משטרה אחרת, כאשר רוב האנשים המדוברים הם תושבי הגליל, המשולש והנגב.

אחמד טיבי: ויש יותר מאשר רושם שתעודת הזהות הפכה להיות כלי לענישה.

אחמד טיבי: כלומר, כדי להטריד אותו, לגרום לו מאמץ גדול יותר כדי שלא יגיע, כדי שלא יגיע, אז משתמשים בתעודת הזהות בניגוד לחוק.

אחמד טיבי: זה הליך לא חוקי.

אחמד טיבי: מי נתן את ההוראה?

אחמד טיבי: ומה הרקע להליך החדש הזה?

אחמד טיבי: לפני מספר ימים, באחת המכללות בארץ, תוך כדי בחינה, אדוני המפכ"ל, סטודנט ערבי הגיע לבוש כאפייה, שזה דבר רגיל, עם חולצה בצבע הדגל הפלסטיני.

אחמד טיבי: משטרה נכנסה לאולם הבחינה, עצרה אותו בתוך אולם הבחינה, באשמה שזה מופע מאיים.

באסל גטאס: טוב מאוד – היא אומרת לך; טוב מאוד – היא אומרת.

מירי רגב: זה טוב מאוד.

אחמד טיבי: אני לא מפנה את השאלה אלייך אלא למפכ"ל.

אחמד טיבי: אל"ף, מה הרציונל מאחורי ההתנהגות הזאת של המשטרה?

אחמד טיבי: בי"ת, למה בהצגת הישיבה הזאת, גברתי היושבת ראש, לא הוצגו התפרעויות של יהודים בירושלים שעוצרים רכב, - -

מירי רגב: תעלה בקשה, אנחנו נעלה את זה לסדר היום.

אחמד טיבי: - - עוצרים אנשים לפי תעודת זהות?

אחמד טיבי: יהודים - - -

מירי רגב: המפכ"ל התבקש לדבר על ההתפרעויות של ערבים.

מירי רגב: אותם ראינו בוואדי ערה ובמזרח ירושלים.

מירי רגב: תודה רבה, חבר הכנסת אחמד טיבי.

אחמד טיבי: לא רצית לראות את ההתפרעויות של היהודים.

מירי רגב: אתה יכול להעלות דיון מהיר.

מירי רגב: אני מבטיחה לך שאני אטפל בזה.

אחמד טיבי: אני פועל, אבל המשטרה - - -

תמר זנדברג: רגע, רק שנייה, כותרת הדיון היא - - - לאומית, אתנית - - - מה?

תמר זנדברג: מה?

תמר זנדברג: מה זה?

מירי רגב: לא, כותרת הדיון - - -

תמר זנדברג: תסבירי לנו.

אחמד טיבי: מה זה?

אחמד טיבי: אם יש הפרות סדר - - -

מירי רגב: נשלחו שלושה נושאים לדיון הזה.

מירי רגב: נא לקרוא את הנושאים.

תמר זנדברג: קראנו את הנושאים טוב.

מירי רגב: יפה.

מירי רגב: אז זהו.

תמר זנדברג: רק אני שואלת אם יש הבדל בין התפרעות, בהתפרעות בין דם לדם?

מירי רגב: לא.

מירי רגב: אין.

מירי רגב: אין.

מירי רגב: אין.

מירי רגב: אין.

תמר זנדברג: אז למה בכותרת הדיון הופיעה "התפרעות של ערבים" אם יש התפרעות של יהודים?

מירי רגב: כי מה לעשות, כי אני רציתי לדבר על נושא ההתפרעות של ערבים בוואדי ערה ובמזרח ירושלים תוך כדי משבר.

מירי רגב: אם חשבת שיש נושאים אחרים היית מעלה אותם.

תמר זנדברג: לא, אבל השאלה האם התפרעות של יהודים זה נושא אחר?

תמר זנדברג: לא, לא הבנתי.

אחמד טיבי: אבל יהודים התפרעו בירושלים.

מירי רגב: - - -

תמר זנדברג: והתפרעות של יהודים - - -

באסל גטאס: מתי תקיימי דיון?

באסל גטאס: מתי תקיימי דיון על זה?

מירי רגב: - - -

פנינה תמנו: - - - משחקת אותה - - -

באסל גטאס: מתי תקיימי דיון על זה?

באסל גטאס: מתי תקיימי דיון על זה?

תמר זנדברג: השאלה האם בכותרת הדיון יש הבדל בין דם לדם - - -?

פנינה תמנו: - - - סכסוכים.

פנינה תמנו: זה מה שיש לה לעשות.

פנינה תמנו: זה יותר קל להעמיק את הסכסוכים - - -

מירי רגב: - - -

תמר זנדברג: - - - אני רוצה לדעת.

מירי רגב: - - - פורעים ערבים.

מירי רגב: נקודה.

תמר זנדברג: למה פורעים ערבים?

מירי רגב: - - -

תמר זנדברג: - - - אם יש פורעים יהודים זה לא מעניין.

<קריאות: - - -

פנינה תמנו: - - - אני לא ראיתי יהודים שזורקים אבנים על השוטרים.

משה זלמן פייגלין: טוב, אפשר בבקשה?

משה זלמן פייגלין: אני אחרון הדוברים, חברת הכנסת תמר זנדברג, אני אחרון הדוברים.

משה זלמן פייגלין: אחר כך תצעקו כמה שאתם רוצים.

משה זלמן פייגלין: נקודה ראשונה, אדוני המפכ"ל, מאוד-מאוד פשוטה: הרושם הוא שזיקוקים הפכו להיות נשק חם בידי הציבור הערבי בישראל.

משה זלמן פייגלין: כמו שציינת, בכינון ישיר.

משה זלמן פייגלין: למה לכל הרוחות לא מגדירים את זה בצורה הזו?

משה זלמן פייגלין: ומי שיורה את זה גם בחתונה עוצרים אותו, כי עכשיו זה נשק חם ובלתי חוקי.

משה זלמן פייגלין: נקודה.

מירי רגב: חד וחלק.

משה זלמן פייגלין: - - - לשימוש בכל מקום - - -

באסל גטאס: שיטפלו בנשק הרגיל קודם.

משה זלמן פייגלין: נקודה שנייה ומהותית: השיטה הזו שכאשר הפורעים האלימים, וזה החל בהר הבית, מתוגמלים על ידי כך שהר הבית נפתח רק בפניהם ולא נגד הציבור שנגדו הם יצאו לקרב, זה מתחיל בהר הבית וזה גולש לכל ערי ישראל.

משה זלמן פייגלין: ומה שאנחנו רואים עכשיו, שכמו שסוגרים את ההר ליהודים כשערבים מתפרעים, עכשיו סוגרים כבישים בכל הארץ ליהודים כשערבים מתפרעים.

משה זלמן פייגלין: הראש הזה אצלכם חייב להתהפך.

טלב אבו עראר: ליהודים אין שם כלום.

משה זלמן פייגלין: המלחמה צריכה - - -

טלב אבו עראר: ליהודים באל-אקצה אין להם כלום.

משה זלמן פייגלין: שימי לב - - -

מירי רגב: חבר הכנסת טלב אבו עראר, בבקשה.

טלב אבו עראר: - - - אין להם כלום - - -

משה זלמן פייגלין: שימי לב מה קורה.

מירי רגב: חבר הכנסת טלב אבו עראר.

טלב אבו עראר: - - - ליהודים אין להם כלום שם.

מירי רגב: טוב, פעם ראשונה – הערה לחבר הכנסת טלב אבו עראר.

טלב אבו עראר: - - - על מה ייכנסו?

מירי רגב: פעם שנייה לחבר הכנסת טלב אבו עראר.

טלב אבו עראר: אל-אקצה למוסלמים - - -.

טלב אבו עראר: רק למוסלמים.

משה זלמן פייגלין: עוד פעם, זה שוב פעם אלימות - - -

מירי רגב: פעם שלישית לחבר הכנסת טלב אבו עראר.

מירי רגב: החוצה.

משה זלמן פייגלין: זה שוב פעם אלימות כלפי מי שבסדר.

מירי רגב: החוצה.

אחמד טיבי: - - -

טלב אבו עראר: גזען אחד.

מירי רגב: אבל אי אפשר ככה, אתה צריך ללכת.

טלב אבו עראר: אתה רב טרוריסט.

טלב אבו עראר: רב טרוריסט - - -

מירי רגב: נו, באמת.

מירי רגב: אי אפשר ככה.

טלב אבו עראר: אתה ויושבת הראש, חברת הכנסת מירי רגב.

טלב אבו עראר: אתם הכי טרוריסטים בישראל.

טלב אבו עראר: (חבר הכנסת טלב אבו עראר יוצא ממליאת הוועדה)

משה זלמן פייגלין: הגישה צריכה להיות שמי שבסדר, שמי שלא מפר חוק, הוא - - - כלפיו, הוא פתוח.

משה זלמן פייגלין: הוא יוכל לעלות להר הבית, הוא יוכל לנסוע בוואדי ערה, ולא להיפך.

משה זלמן פייגלין: מה, איזה מצב זה שמסננים, עושים מחסום בכבישים שסמוכים ליישוב ערבי ורק לערבי נותנים להיכנס?

משה זלמן פייגלין: ונקודה אחרונה, אני חייב לומר, זה אולי יישמע מפתיע: אני, לחלק מהדברים שנשמעו כאן מהאגף השמאלי דווקא מצטרף.

משה זלמן פייגלין: העניין הזה - - -

באסל גטאס: השם שלי הוא לא "האגף השמאלי".

באסל גטאס: קודם כל, לגבי - - -

משה זלמן פייגלין: - - -

מירי רגב: בבקשה.

מירי רגב: סליחה - - -

משה זלמן פייגלין: אני רוצה לצרף לדברים שנאמרו לגבי הפעלת אלימות במקום שלא צריך, שעושה רושם שהיא מוגזמת, גם את העניין של מעצר אנשים ללא אפשרות לראיית עורך דין.

משה זלמן פייגלין: זה הפך להיות כבר נוהל.

משה זלמן פייגלין: זה דבר חמור מאוד.

משה זלמן פייגלין: זה בניגוד לחוק.

באסל גטאס: וקטינים - -

משה זלמן פייגלין: נכון.

באסל גטאס: - - שלא מביאים את ההורים שלהם.

משה זלמן פייגלין: - - -

מירי רגב: אוקיי.

מירי רגב: תודה רבה.

מירי רגב: אנחנו עוברים לתשובות המפכ"ל.

פנינה תמנו: גברתי היושבת ראש, לא שאלה, רק משפט, משפט לגבי מערכת 100.

פנינה תמנו: כל אחד לקח את זה לכיוון שלו.

פנינה תמנו: רק במשפט אחד לגבי מערכת אס-אמ-אסים - - -.

פנינה תמנו: מערכת של אס-אמ-אסים.

פנינה תמנו: אני חושבת שזה יכול להציל חיים, גברתי היושבת ראש.

פנינה תמנו: גברתי היושבת ראש.

מירי רגב: תעבירי את זה כתוב, אני אעביר את זה למפכ"ל.

פנינה תמנו: אבל כדי להעביר לו אני לא צריכה להעביר את זה לוועדת הפנים והגנת הסביבה.

פנינה תמנו: נו, באמת.

מירי רגב: המפכ"ל, בבקשה.

<מפכ"ל המשטרה רב ניצב יוחנן דנינו: טוב, תראו, קודם כל אני רוצה לומר שאני פתחתי את הדברים שלי בפתח הדיון במערכה הלאומית שאנחנו נמצאים בה.

<מפכ"ל המשטרה רב ניצב יוחנן דנינו: אני חייב לומר, ובאמת, ממקום של אזרח, לא כמפכ"ל, שאני מצפה שבימים כאלה כולנו נגלה קצת יותר לכידות, קצת יותר אחריות לאומית.

<מפכ"ל המשטרה רב ניצב יוחנן דנינו: כי בסופו של דבר אני לא חושב שיש פה מישהו שהוא מאוים יותר או מאוים פחות על ידי האיום שבו אנחנו נמצאים.

<מפכ"ל המשטרה רב ניצב יוחנן דנינו: אני לא רוצה לספר לכם מה אנחנו ראינו בימים האחרונים: הטילים לא מבחינים בין אף אזרח לאזרח, בין אף אזור לאזור.

<מפכ"ל המשטרה רב ניצב יוחנן דנינו: ואני חושב שכולנו בעת הזו צריכים להירתם יחד, לגלות את המשמעת האזרחית, לתמוך במערכת הביטחון שתעשה את תפקידה, ולגלות חוסן אזרחי שהוא ללא ספק קריטי כדי להצליח ביעדים הלאומיים שהצבנו לעצמנו.

<מפכ"ל המשטרה רב ניצב יוחנן דנינו: תראו, עלו פה כל כך הרבה נושאים.

<מפכ"ל המשטרה רב ניצב יוחנן דנינו: אני מזמין את עצמי, גברתי היושבת ראש, להגיע לכאן, כי כל נושא הוא באמת עולם ומלואו.

<מפכ"ל המשטרה רב ניצב יוחנן דנינו: ואני מדבר פה על נושאים עקרוניים.

<מפכ"ל המשטרה רב ניצב יוחנן דנינו: אני לא מדבר כרגע.

<מפכ"ל המשטרה רב ניצב יוחנן דנינו: אתם העליתם כאן כמה דוגמאות של אירועים ספציפיים, ואני, כידוע לכם, עד שאני לא בודק ועד שאני לא רואה את כל העובדות, אני לא אתייחס, אני לא אגיד סתם משהו.

<מפכ"ל המשטרה רב ניצב יוחנן דנינו: יכול להיות שהוא באמת היה לא בסדר וצריך לטפל בו; יכול להיות שהוא היה בסדר וצריך כן להגיד את הדברים.

<מפכ"ל המשטרה רב ניצב יוחנן דנינו: לכן, אני מראש אומר: תראו, למשל על העניין הזה של ההפגנה שהייתה, שעליה התייחסו פה כמה חברי כנסת.

<מפכ"ל המשטרה רב ניצב יוחנן דנינו: ההפגנה הזאת של כ-200 פעילי שמאל שהייתה ללא רישיון, אנחנו, ההנחיה החד משמעית שלי, לכולם, בלי יוצא מן הכלל, זה לאפשר מחאות גם אם הן לא היו, לא ביקשו היתרים אם היו חייבים לפי החוק, גם אם הן היו ללא היתר, ובתנאי שלא מפרים בהן את החוק ואת הסדר, שלא חוסמים בהן צירים, שלא פוגעים בציבור הרחב.

<מפכ"ל המשטרה רב ניצב יוחנן דנינו: זו ההנחיה, זו המדיניות, ועל פיה אנחנו פועלים.

תמר זנדברג: ובתנאי שהם חוטפים מכות?

תמר זנדברג: אני לא מצליחה להבין מה אתה אומר.

<מפכ"ל המשטרה רב ניצב יוחנן דנינו: ההפגנה הזו, אמרתי, שווה להיכנס לעומק.

<מפכ"ל המשטרה רב ניצב יוחנן דנינו: אני יכול לומר לכם שמהנתונים שהעביר לי כאן מפקד המחוז התברר שההפגנה עברה שקט.

<מפכ"ל המשטרה רב ניצב יוחנן דנינו: היא התחילה בערך ב-20:00 בערב.

<מפכ"ל המשטרה רב ניצב יוחנן דנינו: היא הייתה שקטה, כ-200 מפגינים, מולם מחו כ-30 אנשי ימין.

<מפכ"ל המשטרה רב ניצב יוחנן דנינו: עד אז הכול היה בסדר.

<מפכ"ל המשטרה רב ניצב יוחנן דנינו: בשעה 21:20 הייתה אזעקה – כולם, יחד, רצו לכיוון מחסות, ולא ניתן היה לערוך חציצה, ולכן השוטרים ניסו להפריד בין הצדדים.

<מפכ"ל המשטרה רב ניצב יוחנן דנינו: אחר כך, בהמשך, הכוח נאלץ להתמודד עם זירה של נפל של רסס של ירוט ברחוב סמוך – צבי שפירא.

<מפכ"ל המשטרה רב ניצב יוחנן דנינו: היה צריך להיערך.

<מפכ"ל המשטרה רב ניצב יוחנן דנינו: עכשיו, תבינו, אנחנו חיים פה בתוך מציאות, ואני - - - הסברתי, היא לא מציאות רגילה.

<מפכ"ל המשטרה רב ניצב יוחנן דנינו: אנחנו לא בשגרה.

<מפכ"ל המשטרה רב ניצב יוחנן דנינו: עצם העובדה שבאירוע כזה כולם רצים למחסות, והשוטרים צריכים אחר כך לראות איך הם מכילים את האירוע, ולא היו שם מספיק שוטרים כי לא היו צריכים להיות שם, לא הייתה סיבה מבחינת המספרים, לפחות מה שאומר מפקד המחוז.

<מפכ"ל המשטרה רב ניצב יוחנן דנינו: אני אבל אמרתי שלאור הטענות ששמעתי - - -

תמר זנדברג: אדוני, המפכ"ל, אני, עוד לפני האזעקה, קיבלתי אס-אמ-אסים מהשטח שפעילי ימין מתחילים להרביץ, ושאין מספיק שוטרים באזור.

תמר זנדברג: מה?

מירי רגב: חברת הכנסת תמר זנדברג, הוא אמר שהוא יבדוק - - -

<קריאות: - - -

<מפכ"ל המשטרה רב ניצב יוחנן דנינו: אני אמרתי, אני נתתי את זה כדוגמה כי עלו פה עוד נושאים, ואני לא מתכוון להיכנס לאירועים.

<מפכ"ל המשטרה רב ניצב יוחנן דנינו: אני אבדוק את האירוע הזה לאור הטענות שעלו כאן.

<מפכ"ל המשטרה רב ניצב יוחנן דנינו: אנחנו נבדוק ונראה.

<מפכ"ל המשטרה רב ניצב יוחנן דנינו: אני חושב, תראו, לפחות דבר אחד אי אפשר להגיד עליי; אפשר להגיד עליי הרבה דברים, ולאחרונה אומרים הרבה, ואתם יודעים, כתפיי רחבות.

<מפכ"ל המשטרה רב ניצב יוחנן דנינו: אני ממש לא מתרגש יתר על המידה, כי התפקיד שלי הוא לשרת את עם ישראל באמונה עד יומי האחרון בתפקיד.

<מפכ"ל המשטרה רב ניצב יוחנן דנינו: אני רק אומר לכם שדבר אחד אי אפשר להגיד, שאני לא בודק לעומק ומטפל בכל אירוע, חמור ככל שיהיה, על כל המשמעויות שלו, גם אם הן משמעויות שמגיעות עד הכי למעלה שיש.

<מפכ"ל המשטרה רב ניצב יוחנן דנינו: ולכן גם זה ייבדק וגם נושאים נוספים שעלו כאן.

<מפכ"ל המשטרה רב ניצב יוחנן דנינו: למשל: האירוע שציין חבר הכנסת אחמד טיבי.

<מפכ"ל המשטרה רב ניצב יוחנן דנינו: אני פשוט לא יודע להגיד לך בשלוף, אני רוצה לבדוק את העניין.

<מפכ"ל המשטרה רב ניצב יוחנן דנינו: אני אבל כן רוצה לדבר על הדברים שעלו כאן כעקרונות: תראו, עצם העובדה שהטענות כלפינו באות גם מימין וגם משמאל על העניין של השימוש בכוח מלמדות אולי שאנחנו מאוד שוויוניים בדרך שבה אנחנו - - -

באסל גטאס: - - -

אחמד טיבי: לא הייתה טענה כזו, אדוני.

<קריאות: - - -

מירי רגב: - - -

אחמד טיבי: לא הייתה טענה - - -

באסל גטאס: - - -

אחמד טיבי: לא הייתה טענה - - -

<קריאות: - - -

באסל גטאס: - - - איפה אנחנו שווים יותר.

<מפכ"ל המשטרה רב ניצב יוחנן דנינו: רגע, רגע.

<מפכ"ל המשטרה רב ניצב יוחנן דנינו: קודם כל, התחלתי בעניין שאנחנו - - -

אחמד טיבי: זה הנושא היחידי שאנחנו שווים יותר, באלימות משטרה.

<מפכ"ל המשטרה רב ניצב יוחנן דנינו: אני רואה.

<מפכ"ל המשטרה רב ניצב יוחנן דנינו: קודם כל, התחלתי בעניין שאנחנו נוהגים בשוויון.

<מפכ"ל המשטרה רב ניצב יוחנן דנינו: לפחות אי אפשר לבוא אלינו בטענות בחלק הזה.

<מפכ"ל המשטרה רב ניצב יוחנן דנינו: לגבי הטענה המרכזית של האלימות: תראו, אני הייתי רוצה, ובשמחה, שתקדישו דיון שלם לנושא האלימות כשהטענה היא אלימות כנגד שוטרים.

<מפכ"ל המשטרה רב ניצב יוחנן דנינו: כי אנחנו נציג לכם פה דברים שאולי יהיו בשבילכם - - -

יפעת קריב: - - - בואו נעשה - - -

תמר זנדברג: אגב, התקיימו פה כבר כמה דיונים כאלה, גם ביוזמת הוועדה וגם ביוזמת חברי כנסת, - -

<מפכ"ל המשטרה רב ניצב יוחנן דנינו: אז מצוין, מצוין.

תמר זנדברג: - - ואנחנו לא ראינו שחל איזשהו שינוי פה, בנושא הזה.

תמר זנדברג: ואגב, בהקשר הזה, זה שזה משותף לשמאל ולימין זה לא - - -

פנינה תמנו: - - - חברת הכנסת תמר זנדברג, אלימות כנגד שוטרים, לא - - -

מירי רגב: - - - לא פותחת על זה דיון - - -

<קריאות: - - -

<מפכ"ל המשטרה רב ניצב יוחנן דנינו: אז אני אגיד לכם איפה אני רואה שינוי.

<מפכ"ל המשטרה רב ניצב יוחנן דנינו: אני הצבתי את זה כיעד עם כניסתי לתפקיד.

<מפכ"ל המשטרה רב ניצב יוחנן דנינו: אני קבעתי יעד לכל תחנת משטרה במשטרת ישראל לרדת במספר התיקים של תיקי האלימות שנפתחו נגדם בנושא השימוש בכוח.

<מפכ"ל המשטרה רב ניצב יוחנן דנינו: אני אתן לכם רק נתון אחד, ואמרתי שאת הפירוט אנחנו נרד בהמשך אם תקבעו דיון: בשנת 2012 נפתחו מעל 800 תיקים במח"ש על שימוש בכוח כנגד שוטרים.

<מפכ"ל המשטרה רב ניצב יוחנן דנינו: בשנת 2013, לאור העובדה שאני הצבתי את זה כיעד למשטרת ישראל, נפתחו 540 תיקים בלבד.

<מפכ"ל המשטרה רב ניצב יוחנן דנינו: עכשיו, זה עדיין 540 תיקים יותר ממה שהייתי רוצה - - -

דוד צור: לא כנגד, אתה מדבר - - -

<מפכ"ל המשטרה רב ניצב יוחנן דנינו: כנגד שוטרים על שימוש בכוח, באלימות.

<מפכ"ל המשטרה רב ניצב יוחנן דנינו: חבר'ה, אני יודע בדיוק מה אני אומר.

<מפכ"ל המשטרה רב ניצב יוחנן דנינו: זאת אומרת שירדנו בכמעט 40% במספר התיקים בשנה אחת, של תלונות על שימוש בכוח במחלקה לחקירות שוטרים.

<מפכ"ל המשטרה רב ניצב יוחנן דנינו: עכשיו, להגיד לכם שאני מרוצה מהמספר 540?

<מפכ"ל המשטרה רב ניצב יוחנן דנינו: לא, אבל אני מרוצה מהמגמה.

<מפכ"ל המשטרה רב ניצב יוחנן דנינו: אני רואה שיש פה התייחסות, אני רואה פה שהשוטרים מפנימים, ואני רואה כאן כיוון שאנחנו צריכים להמשיך ולעודד אותו.

<מפכ"ל המשטרה רב ניצב יוחנן דנינו: ואני אומר, אני לא חושב - - -

ישראל אייכלר: כמה שוטרים הועמדו לדין על אלימות?

מירי רגב: לא, לא, רגע, אז אנחנו נביא את זה, נביא דיון ספציפי על אלימות כנגד השוטרים.

פנינה תמנו: בסדר, נרשם.

פנינה תמנו: יהיה דיון שלם.

באסל גטאס: לא כנגד השוטרים, זו אלימות - - -

תמר זנדברג: אלימות של השוטרים, גברתי היושבת ראש.

תמר זנדברג: האלימות המשטרתית, אלימות שמפעילים שוטרים.

מירי רגב: הבנתי, הבנתי.

מירי רגב: אבל אלימות של השוטרים וכנגד השוטרים.

מירי רגב: - - - יכולה לעשות - - -

תמר זנדברג: גברתי יושבת הראש, השוטרים אחראים על הבטיחות של האזרחים, לא להיפך.

מירי רגב: ברור, ברור, - - - זה ברור.

<מפכ"ל המשטרה רב ניצב יוחנן דנינו: חבר'ה, מה זה "לא להיפך"?

<מפכ"ל המשטרה רב ניצב יוחנן דנינו: כששוטר - - -

מירי רגב: לא, לא, השוטר אחראי על האלימות, אתה לא מבין?

מירי רגב: - - -

<מפכ"ל המשטרה רב ניצב יוחנן דנינו: הטענה שלך כלפי השוטר - -

מירי רגב: הבנתי מה שאתה אומר.

<מפכ"ל המשטרה רב ניצב יוחנן דנינו: - - שהוא הפעיל אלימות שלא על פי הדין ולא לפי החוק, - -

<קריאה: למה אנחנו נגררים לדיון הזה?

<מפכ"ל המשטרה רב ניצב יוחנן דנינו: - - וזה בדיוק התיק שנפתח, זה בדיוק התיק שנפתח כנגד השוטר שעליו דיברתי.

<מפכ"ל המשטרה רב ניצב יוחנן דנינו: אלה המספרים.

<מפכ"ל המשטרה רב ניצב יוחנן דנינו: וכל האירועים האלה, הרי בסופו של דבר מגיעים למחלקה לחקירות שוטרים.

<מפכ"ל המשטרה רב ניצב יוחנן דנינו: ואני לא סתם אמרתי, כי בדוגמה הזאת אני למשל שאלתי האם היו תלונות בהפגנה שהייתה במוצאי שבת כנגד השוטרים, והתברר שיש מתלונן אחד שמסרב להתלונן, לפחות נכון לעכשיו.

באסל גטאס: - - -

תמר זנדברג: אם שמת לב, אני הנגדתי את ההפגנה הזו.

תמר זנדברג: בניגוד לאלימות שוטרים שהופעלה בהפגנות קודמות, במקרה הזה, השוטרים, להיפך, לא עשו כלום ולא הגנו על המפגינים מפני אלימות של מתפרעים.

מירי רגב: אוקיי, - - - אנחנו נעבור לשיחה על מוקד 100.

מירי רגב: אמרנו שנקיים על זה דיון.

<מפכ"ל המשטרה רב ניצב יוחנן דנינו: הנושא של מוקד 100: תראו, - - -

באסל גטאס: אבל הוא לא - - - זה כבר חלק מהנוף.

באסל גטאס: אף אחד לא מאמין שתלונה שלו נגד שוטר שהפעיל אלימות – מישהו יתייחס - - -

מירי רגב: אז אתה לא מאמין – אז תאמין.

מירי רגב: אין כמו להאמין.

באסל גטאס: נו, באמת.

מירי רגב: בבקשה.

תמר זנדברג: - - - בהפגנה שהיו התפרעויות אלימות לא הייתה אלימות משטרתית.

תמר זנדברג: זה באמת, יופי.

<מפכ"ל המשטרה רב ניצב יוחנן דנינו: הדבר הנוסף שנאמר פה על העניין של המשטרה באלימות, באירועים האחרונים, ונדמה לי שמישהו כאן אפילו אמר – אחד מחברי הכנסת – שהמשטרה לא הפיקה לקחים מאז אירועי אוקטובר.

מירי רגב: אנחנו נקיים על זה דיון.

<מפכ"ל המשטרה רב ניצב יוחנן דנינו: לא.

<מפכ"ל המשטרה רב ניצב יוחנן דנינו: למה זה חשוב כאן?

<מפכ"ל המשטרה רב ניצב יוחנן דנינו: כי אני, בימים האלה, נפגשתי עם הרבה מאוד: עם מנהיגי ציבור, ראשי מועצות, ראשי ערים, אגב שהגיעו באמת בהרכב מלא, גם בצפון וגם במרכז וגם בדרום, ואני רוצה לומר לכם:

<מפכ"ל המשטרה רב ניצב יוחנן דנינו: אם יש משהו שחזר על עצמו על ידי כולם, שאני לא שמעתי את זה כאן, שהם משבחים מאוד את האיפוק המשטרתי, משבחים מאוד את האיפוק המשטרתי - - -

באסל גטאס: כי לא מפעילים נשק חם - - -

<מפכ"ל המשטרה רב ניצב יוחנן דנינו: לא, לא, לא, הם אמרו דברים הרבה יותר שחבל שהדברים לא באים פה לידי ביטוי באולם הזה, בכנסת.

פנינה תמנו: וגם חלקם אמרו שמי שמלהיט ומסית זה חברי הכנסת.

באסל גטאס: - - -

<מפכ"ל המשטרה רב ניצב יוחנן דנינו: בנושא הקלטת - - -

באסל גטאס: אתם לא מפעילים צלפים - - -

<מפכ"ל המשטרה רב ניצב יוחנן דנינו: בנושא מוקדי ה-100 - - -

דב חנין: אנחנו מברכים על כל הידברות של המשטרה עם ראשי הציבור.

דב חנין: זה מצוין.

<מפכ"ל המשטרה רב ניצב יוחנן דנינו: בנושא ה-100, אני, כחלק ממה שנאמר פה - - -

דוד צור: גם נקודות משטרה שנפתחו, מאות, במגזר הערבי, נקודות.

<מפכ"ל המשטרה רב ניצב יוחנן דנינו: ובכן, חברי הכנסת, נאמר כאן על העניין של היחס – נדמה לי שחבר הכנסת דוד אזולאי העלה את זה – על העניין של מוקדי ה-100.

<מפכ"ל המשטרה רב ניצב יוחנן דנינו: אתה צודק.

<מפכ"ל המשטרה רב ניצב יוחנן דנינו: המקום שבו הציבור הרחב ביותר מגיע, בא איתנו במגע, עם המשטרה, זה מוקד ה-100.

<מפכ"ל המשטרה רב ניצב יוחנן דנינו: זו הסיבה שאני, עם כניסתי לתפקיד, שמתי את זה במקום מאוד מרכזי.

<מפכ"ל המשטרה רב ניצב יוחנן דנינו: אני לא יודע אם אתם יודעים, אחד מהדברים שאני מנסה היום להסביר, באים אליי בטענות: למה עשית כל כך הרבה?

<מפכ"ל המשטרה רב ניצב יוחנן דנינו: אולי, אולי אם הייתי עושה פחות אז היו מרגישים פחות.

<מפכ"ל המשטרה רב ניצב יוחנן דנינו: אני חושב שזה המקום שבו המשטרה צריכה להשקיע.

<מפכ"ל המשטרה רב ניצב יוחנן דנינו: המשטרה בכוחותיה, ממקורותיה, מתקציבה הפנימי, עשתה שינוי, שאני ממליץ לכולכם ואני מזמין אתכם לבוא לביקור במוקדי 100, שיציגו לכם כאן מה נעשה.

<מפכ"ל המשטרה רב ניצב יוחנן דנינו: אמר כאן הסמפכ"ל מה נעשה.

<מפכ"ל המשטרה רב ניצב יוחנן דנינו: אתם צריכים לראות בעין.

<מפכ"ל המשטרה רב ניצב יוחנן דנינו: אתם צריכים לראות מה זה מוקד 100 היום, איזה שירות מקבל האזרח במוקדי 100.

<מפכ"ל המשטרה רב ניצב יוחנן דנינו: אגב, לפני האירוע המצער, האחרון, אנחנו באמת רואים, כל הזמן אנחנו בודקים את עצמנו, במה הציבור נותן לנו כפידבק.

<מפכ"ל המשטרה רב ניצב יוחנן דנינו: ואם תסתכלו טוב, המקום שקיבל את שביעות הרצון הגבוהה ביותר במשטרת ישראל על ידי הציבור הרחב היה מוקדי ה-100.

<מפכ"ל המשטרה רב ניצב יוחנן דנינו: 10,000 אזרחים שנשאלו, באמת, בסקר פתוח, נתנו ציון של מעל 80 לשביעות הרצון ממוקדי ה-100.

<מפכ"ל המשטרה רב ניצב יוחנן דנינו: אני אומר את זה אגב כי מוקדי ה-100 זה מקום כל כך חשוב, אסור לפגוע בו.

<מפכ"ל המשטרה רב ניצב יוחנן דנינו: צריך לשכלל אותו, צריך לשפר אותו.

<מפכ"ל המשטרה רב ניצב יוחנן דנינו: מה כן ראינו?

<מפכ"ל המשטרה רב ניצב יוחנן דנינו: ראינו שהתקלה הזו, שהיא תקלה בלתי נסלחת, שאסור לה לקרות, צריך לראות איך אנחנו לוקחים אותה, ועל כל מה שעשינו לעשות עכשיו את כל מה שצריך כדי שלא יקרו תקלות כאלה.

<מפכ"ל המשטרה רב ניצב יוחנן דנינו: אתם, למשל, העליתם כאן למה אין איכון.

<מפכ"ל המשטרה רב ניצב יוחנן דנינו: אני הייתי מאוד שמח אם היינו מעבירים כאן חקיקה, אם הכנסת תעביר כאן חקיקה, שכל מי שמתקשר 100, לא רק הפרטים שלו; היום אנחנו מקבלים את הפרטים שלו על הצג.

<מפכ"ל המשטרה רב ניצב יוחנן דנינו: אגב, לא כולם כי יש כאלה שמתקשרים מחסוי, שהטלפון הוא לא שלהם, אתה לא יכול לעלות על הפרטים; אבל אתה מקבל את הפרטים.

<מפכ"ל המשטרה רב ניצב יוחנן דנינו: אני הייתי גם שמח - - -

ישראל חסון: חסוי כלפיך, המפכ"ל?

<מפכ"ל המשטרה רב ניצב יוחנן דנינו: לא, לא, לא אם זה חסוי רגיל.

<מפכ"ל המשטרה רב ניצב יוחנן דנינו: יש אפשרות להתקשר מטלפונים שאתה לא מקבל את הפרטים.

<מפכ"ל המשטרה רב ניצב יוחנן דנינו: כי גם החסוי של בזק - - -

אחמד טיבי: טוקמן.

<מפכ"ל המשטרה רב ניצב יוחנן דנינו: אבל אני אומר, הייתי מאוד שמח גם לקבל את האיכון.

<מפכ"ל המשטרה רב ניצב יוחנן דנינו: זה היה חוסך לנו.

<מפכ"ל המשטרה רב ניצב יוחנן דנינו: מתי מותר לנו לעלות על איכון?

<מפכ"ל המשטרה רב ניצב יוחנן דנינו: רק אם יש יסוד סביר להניח שמדובר בסכנת חיים מיידית, אבל זה תהליך שלוקח זמן וחבל, זה זמן יקר.

<קריאה: זה הזמן של סכנת - - -

פנינה תמנו: אז האם לא הגיע להפעיל שירות אס.

פנינה תמנו: אמ.

פנינה תמנו: אס בסכנת חיים מיידית?

<קריאה: לא, לא, לא, זה לא - - -

פנינה תמנו: האם לא צריך להתקדם?

פנינה תמנו: אני חושבת שתתחילו.

פנינה תמנו: צריך אולי לחשוב על זה.

<מפכ"ל המשטרה רב ניצב יוחנן דנינו: גברתי, אני חושב שיש עוד הרבה מה לעשות שם.

<מפכ"ל המשטרה רב ניצב יוחנן דנינו: אנחנו כרגע בודקים כל מיני רעיונות ודברים, אני רוצה שתבואו ותראו את זה.

<מפכ"ל המשטרה רב ניצב יוחנן דנינו: אבל - - -

אחמד טיבי: אדוני המפכ"ל, לא ענית על פרטי - - -

<מפכ"ל המשטרה רב ניצב יוחנן דנינו: לגבי פרטי הקלטת: תראו, אחת הבעיות הגדולות של כולנו זה תמיד החוכמה בדיעבד, ואני מזכיר לכם שעוד לא סיימנו את החקירה בתיק.

<מפכ"ל המשטרה רב ניצב יוחנן דנינו: אני מזכיר לכם שעוד לא הגענו למחבלים, ואני מזכיר שאנחנו עוד לא יודעים בדיוק להגיד מה קרה שם.

<מפכ"ל המשטרה רב ניצב יוחנן דנינו: לבוא היום ולהגיד שידענו את התוצאה הטרגית של הרצח הארור והמזעזע הזה מיד – זה יהיה פשוט לא נכון להגיד.

<מפכ"ל המשטרה רב ניצב יוחנן דנינו: וגם כשאתה שומע את הקלטת, וגם הכי מומחים ששמעו את הקלטת לא ידעו להגיד את זה בצורה חד משמעית כמו שניסית להגיד קודם.

<מפכ"ל המשטרה רב ניצב יוחנן דנינו: ולכן אנחנו, כולנו, התפללנו וקיווינו שאולי מה שאנחנו חושבים שאנחנו שומעים, אפילו בחלק, יהיה לא נכון.

<מפכ"ל המשטרה רב ניצב יוחנן דנינו: נאמר כאן על העניין של הקלטת בהלוויה.

<מפכ"ל המשטרה רב ניצב יוחנן דנינו: אני רוצה לומר לכם שאם יש משהו שאני, אני יצאתי מההלוויה הזאת, וכולנו, כל מי שהיה בה, באמת, עם מטען כל כך כבד, ואתה יוצא החוצה ואתה שומע את הקלטת הזו ברדיו.

<מפכ"ל המשטרה רב ניצב יוחנן דנינו: אני רוצה לומר לכם שאני הזדעזעתי.

<מפכ"ל המשטרה רב ניצב יוחנן דנינו: אני אגיד דבר אחד ואני לא רוצה להיכנס לזה: לא המשטרה הייתה בתוך הסיפור הזה, ולכן אני לא אענה בשם גופים אחרים.

<מפכ"ל המשטרה רב ניצב יוחנן דנינו: משטרת ישראל היא לא זו שהסירה את הצו, משטרת ישראל היא לא זו שהעבירה את הקלטת לתקשורת.

<מפכ"ל המשטרה רב ניצב יוחנן דנינו: אני רוצה לומר על העניין של ההדלפה שנעשתה שם: ההדלפה היא חמורה.

<מפכ"ל המשטרה רב ניצב יוחנן דנינו: אני בשני הנושאים פניתי ליועץ המשפטי לממשלה, שאני מבקש שבשני המקרים זה ייבדק: איך הקלטת הגיעה לתקשורת, ולמה הקלטת הושמעה במהלך היום הקשה הזה של ההלוויה.

<קריאה: - - -

נחמן שי: - - - לבדוק את זה.

<מפכ"ל המשטרה רב ניצב יוחנן דנינו: אני לא רוצה.

<מפכ"ל המשטרה רב ניצב יוחנן דנינו: אפשר לחפש גופים אחרים, אובייקטיביים, שלא מעורבים, שיכולים לעשות את הבדיקה הזאת.

<מפכ"ל המשטרה רב ניצב יוחנן דנינו: מדינת ישראל יודעת לעשות גם את זה כדי שהבדיקה גם תיראה אובייקטיבית.

<מפכ"ל המשטרה רב ניצב יוחנן דנינו: אני רק אומר שאם אני מסכם - - -

יפעת קריב: כאילו מישהו עומד מאחורי זה - - -

מירי רגב: שנייה.

מירי רגב: לא, לא, לא כאילו.

מירי רגב: עכשיו אין כאילו.

יפעת קריב: - - -

מירי רגב: - - - הוא ענה, זהו.

<מפכ"ל המשטרה רב ניצב יוחנן דנינו: אני רוצה לסכם ולומר, גברתי: אנחנו בעת הזו, אנחנו מכאן, כל פיקוד המשטרה יורד לדרום.

<מפכ"ל המשטרה רב ניצב יוחנן דנינו: אנחנו - - -

משה זלמן פייגלין: ולגבי השאלות שלי אפשר לקבל מענה?

משה זלמן פייגלין: הזיקוקים - - -

<מפכ"ל המשטרה רב ניצב יוחנן דנינו: תראו, בחלק של הזיקוקים אני מסכים לגמרי, אני מסכים לגמרי שמדובר בנשק חם שיכול לפגוע.

<מפכ"ל המשטרה רב ניצב יוחנן דנינו: אנחנו כרגע, ביקשתי שנעשה איזה סוג של בדיקה שלנו: אל"ף, לראות מה אפשר לעשות כדי להתייחס לזה, גם מבחינה חוקית כנשק, בצורה כזאת או אחרת; בי"ת, כדי לראות איך אפשר לפקח על הייבוא והשימוש בזיקוקים האלה.

<מפכ"ל המשטרה רב ניצב יוחנן דנינו: אנחנו כרגע עובדים על זה, כי מבחינתנו זה אחד מהכלים היותר פוגעניים שיכולים ממש לסכן חיים, והם מכוונים בכינון ישיר לעבר כוחות הביטחון, לעבר שוטרים.

<מפכ"ל המשטרה רב ניצב יוחנן דנינו: צריך לראות איך מטפלים בהם.

<מפכ"ל המשטרה רב ניצב יוחנן דנינו: אני, גברתי, רוצה לומר כאן, באמת, שוב, לסיים ולומר שאני מכאן רוצה לשבח את שוטרי, לוחמי ומתנדבי משטרת ישראל.

<מפכ"ל המשטרה רב ניצב יוחנן דנינו: הם עוברים, אני פגשתי אתמול חלק מהשוטרים, כאן, בירושלים.

<מפכ"ל המשטרה רב ניצב יוחנן דנינו: הם כבר מתחילת מבצע "שובו אחים" הם עובדים במה שנקרא פעם ג'.

<מפכ"ל המשטרה רב ניצב יוחנן דנינו: פעם ג', מי שלא יודע, זה משמרות של 12 שעות פלוס, וחלקם עובדים במשמרות של 16 שעות.

<מפכ"ל המשטרה רב ניצב יוחנן דנינו: חלקם מצליחים לישון – ובדקתי את זה ביום שישי עם חלק מהם – בין ארבע שעות בממוצע.

<מפכ"ל המשטרה רב ניצב יוחנן דנינו: הם עושים את זה, וצריך לבוא לראות אותם.

<מפכ"ל המשטרה רב ניצב יוחנן דנינו: הם עושים את זה עם מוטיבציה, הם עושים את זה בלי קיטורים, הם עושים את זה כי הם מרגישים שהם משרתים פה את עם ישראל, את מדינת ישראל.

<מפכ"ל המשטרה רב ניצב יוחנן דנינו: ואני מכאן רוצה באמת לשלוח להם את הערכתי הרבה.

<מפכ"ל המשטרה רב ניצב יוחנן דנינו: ואני מכאן רוצה לשלוח לכל כוחות צה"ל, וכוחות הביטחון, והרשויות שכרגע עושות, והרשויות המקומיות וכל גופי ההצלה, שנמצאים כרגע במערכה לא פשוטה.

<מפכ"ל המשטרה רב ניצב יוחנן דנינו: אני רוצה לאחל לכולנו שנצא ממנה עם השגת יעדים בצורה טובה, עם מינימום נפגעים לטובת עם ישראל.

<מפכ"ל המשטרה רב ניצב יוחנן דנינו: תודה.

מירי רגב: המפכ"ל, אני מודה לך.

מירי רגב: אני מבקשת לסכם את הדיון בכמה נושאים: אחד – מוקד 100.

מירי רגב: הגיע לכאן המפכ"ל והצוות, שמו את הדברים על השולחן.

מירי רגב: יש הרבה מאוד שאלות, המפכ"ל, שבעיניי צריך לבדוק אותן בהיערכות של מפקד המחוז.

מירי רגב: לא מפקד המחוז עצמו אלא המחוז בהתנהלות שלו.

מירי רגב: אני מתארת לעצמי שבסיום הבדיקות אתם גם תוכלו להעלות את זה בצורה מסודרת, הסמפכ"ל.

מירי רגב: וכשאנחנו נגיע לביקור, יכול להיות שעוד במהלך הפגרה אנחנו נעשה דיון של הוועדה באחד ממוקדי 100, שם אני מבקשת לשמוע את המצגת הסופית שלכם אחרי שתציגו אותה כמובן למפכ"ל.

מירי רגב: אבל אין ספק, שכפי שאמר כאן המפכ"ל, היה כאן כשל.

מירי רגב: מוקד 100, התפקיד שלו לתת מענה לאזרחים שמתקשרים, ולכן אתם צריכים לעשות את כל מה שניתן שיהיה אמון גדול בין הציבור לבין המשטרה דרך מוקד 100.

מירי רגב: בעניין החוק, איכון שיחות: משרד המשפטים והיועץ המשפטי של הוועדה, אני מבקשת לבדוק את האפשרות שנביא הצעת חוק מטעם הוועדה לאיכון שיחות.

דוד אזולאי: אני מציע לא לחכות ליועץ המשפטי של המשטרה, אני מציע שתהיה יוזמה של הוועדה.

מירי רגב: לא, לא, לא, שלנו.

מירי רגב: של הוועדה, אמרתי.

מירי רגב: היועץ המשפטי של הוועדה.

נחמן שי: - - - לזכויות אדם.

מירי רגב: אז אוקיי, נבדוק את זה.

מירי רגב: חבר הכנסת נחמן שי, לכן נבדוק את זה, נראה איך נעשה את זה מידתי כדי שדברים כאלה לא יחזרו על עצמם.

מירי רגב: הדבר האחרון בעניין של מוקדי ה-100 שאני רוצה להגיד: הייתה כאן תקלה, היה כאן אירוע חמור, אבל אסור לנו להפוך את מוקדי ה-100 לשק החבטות של הציבור.

מירי רגב: יש כאן אנשים שמנסים לעשות את הכול כדי לתת מענה.

מירי רגב: איפה שהם לא עשו ולא פעלו כראוי – צריך להעניש אותם, צריך לתקן את זה, צריך להעמיד אותם לדין, וכך נעשה במקרה של מוקד 100 האחרון באירוע החטיפה.

מירי רגב: אבל להפוך את כל מוקדי 100 לשק חבטות – אני חושבת שזה לא נכון, זה לא אחראי.

מירי רגב: אני רוצה רק לסכם את העניין הזה, להודות לך על כל מה שנעשה כאן.

מירי רגב: אנחנו נבוא ונלמד את הסוגיה בצורה נרחבת יותר במסגרת סיור.

מירי רגב: הדבר השני שאני רוצה להגיד: עבודת המשטרה בדרום.

מירי רגב: אני אומרת לך, אני מסתובבת שם, לא היה ראש עיר, ראש מועצה, שלא דיבר, החל ממפקד המחוז, מניצב יורם הלוי, דרך מפקד המרחב, דרך מפקדי המשטרות, שלא אמר דברים טובים על המשטרה.

מירי רגב: אני אומרת לך את זה.

מירי רגב: נכון שלפעמים יש את העניין הזה של ה-over ביקורת והתחושה הלא נעימה.

מירי רגב: ואני אומרת לכם: בעניין הזה תרימו ראש, אתם עושים עבודה מצוינת – השוטרים, המפקדים.

מירי רגב: אני נפגשתי איתם.

מירי רגב: אף אחד לא מדבר על השעות, לא על כמה זמן הוא עובד, לא על כמה הוא מקבל.

מירי רגב: ההיפך הוא הנכון, עוד הייתה יוזמה של המחוז שהילדים יהיו בקייטנה כדי שההורים יוכלו להיות מהבוקר עד הערב בעבודה שלהם, וזה פשוט מדהים.

<מפכ"ל המשטרה רב ניצב יוחנן דנינו: זה בכל המחוזות.

<מפכ"ל המשטרה רב ניצב יוחנן דנינו: זה בכל המחוזות.

מירי רגב: טוב, לא שמעתי את זה במקומות אחרים, שמעתי את זה שם.

מירי רגב: וזה מדהים.

מירי רגב: תמשיכו כך, ותמשיכו לעשות את התפקיד שלכם.

מירי רגב: ואתם עוד ממשיכים לדאוג: גם להפרות סדר וגם לכל מה שניתן, ולכן בעניין הזה אני מחזקת את ידיכם.

מירי רגב: בעניין הפרות סדר ומעצרים: אני חושבת שלא יכול להיות שיש התפרעויות נגד שוטרים ואתם לא פועלים על פי סעיף 8 של חוק העונשין.

מירי רגב: ופה, משרד המשפטים, אני גם אעלה את זה בצורה מסודרת, כן.

ישראל חסון: מה, יכול להיות שהמפכ"ל לא מכיר את הסעיף?

<מפכ"ל המשטרה רב ניצב יוחנן דנינו: לא, - - -

מירי רגב: לא, אז אני אגיד.

מירי רגב: רגע, רגע, יש כאן שני סעיפים.

מירי רגב: לא, זה סעיף אחר.

מירי רגב: זה סעיף לראש הממשלה, זה על הפלג האסלאמי.

אחמד טיבי: סעיף מירי, קוראים לזה.

מירי רגב: הסעיף האסלאמי.

מירי רגב: רגע, אני אגיד לך איזה סעיף זה.

דב חנין: סעיף 8 לחוק העונשין זה החלק הכללי.

<מפכ"ל המשטרה רב ניצב יוחנן דנינו: - - - וכללי.

<מפכ"ל המשטרה רב ניצב יוחנן דנינו: זה לא, זה - - -

מירי רגב: לא, לא, לא, לא, לא.

מירי רגב: יש סעיף 8 בחוק העונשין שמדבר שבזמן מבצע אין, בכלל, בזמן מבצע, ברגע שפוגעים בשוטרים ומסיטים את הכוח שלהם מעבודה במבצע לעבודה אחרת, יש סעיף שנותן אפשרות לעצור אותו - - - אני רוצה - - -

<מפכ"ל המשטרה רב ניצב יוחנן דנינו: נכון.

<מפכ"ל המשטרה רב ניצב יוחנן דנינו: זה לא סעיף 8 אבל - - -

מירי רגב: אז איזה סעיף זה?

מירי רגב: יש סעיף כזה.

מירי רגב: אני רוצה להבין למה אתם לא - - -

אחמד טיבי: איזה סעיף זה?

אחמד טיבי: גברתי יושבת הראש, איזה סעיף?

מירי רגב: אני אעביר את זה לוועדה.

תמר זנדברג: סעיף ביטול חופש הביטוי תחת - - -

דוד אזולאי: עזבי, עזבי, נו.

דוד אזולאי: עזבי, לא צריך סעיף, הבנו את הרעיון.

מירי רגב: רגע, רגע, רגע, רגע, רגע.

מירי רגב: חברת הכנסת תמר זנדברג היקרה, את דואגת לחמאס.

תמר זנדברג: נכון, המשטרה באמת נלחמת בחמאס.

תמר זנדברג: המשטרה נלחמת בחמאס שאני דואגת לו.

מירי רגב: את צודקת.

תמר זנדברג: בושה.

תמר זנדברג: תחזרי בך מהאמירה הזאת, גברתי יושבת הראש, אני מציעה לך.

מירי רגב: לא.

מירי רגב: ממש לא.

תמר זנדברג: לא כדאי שאת תהיי זו שמלהיטה את הרוחות.

תמר זנדברג: יושבים כאן בזמן שיש מבצע ונופלים טילים, ואת מרשה לעצמך לדבר ככה על חברי כנסת.

תמר זנדברג: בושה.

מירי רגב: אני מרשה לעצמי להגיד את מה שאת כנראה - - -

תמר זנדברג: את מה?

תמר זנדברג: את מה?

תמר זנדברג: את מה?

תמר זנדברג: את מה?

מירי רגב: מחזקים את ידי מערכת הביטחון, כרגע כולה.

מירי רגב: ואל תבואי - - -

תמר זנדברג: אני באתי לכאן לדאוג שהמשטרה תעשה את התפקיד שלה, ולא יהיו פוגרומים ברחובות.

תמר זנדברג: זה התפקיד של המשטרה.

תמר זנדברג: יש פוגרומים ברחובות - - -.

תמר זנדברג: אדוני המפכ"ל, הערב מתוכננת עוד הפגנת ימין קיצוני בירושלים, אני מקווה שאתה מודע לה, בניגוד להפגנות אחרות, לחצות את קו הרכבת הקלה, לצעוק מוות לערבים - - -

פנינה תמנו: זה - - -

תמר זנדברג: את תשתקי - - -

פנינה תמנו: - - - אל תגידי לי תשתקי.

תמר זנדברג: אני אגיד לך תשתקי.

פנינה תמנו: יפת נפש, צבועה.

תמר זנדברג: אדוני המפכ"ל, אני רוצה לדעת איך אתה נערך לגרום - - -

פנינה תמנו: - - -

מירי רגב: - - -

פנינה תמנו: - - -

תמר זנדברג: - - - באיזה הפגנות לבוא ובאיזה הפגנות לא לבוא.

תמר זנדברג: עדיין יש חופש ביטוי במדינה הזאת - - -

פנינה תמנו: - - -

תמר זנדברג: - - - בושה.

מירי רגב: אני אעביר את הסעיף - - -

פנינה תמנו: - - -

תמר זנדברג: תשתקי.

פנינה תמנו: המשטרה עדיין שומרת על החיים - - -

תמר זנדברג: שתקי ואל תדברי ככה - - -

מירי רגב: אני אעביר.

מירי רגב: המפכ"ל, אני עוד לא סיימתי את הדיון.

<מפכ"ל המשטרה רב ניצב יוחנן דנינו: אוקיי.

מירי רגב: תודה.

פנינה תמנו: יש גבול לצביעות.

מירי רגב: אני אודיע על הסעיף הרלוונטי.

מירי רגב: נעביר את זה גם למשטרה.

אחמד טיבי: בקיצור, אתה תעצור את הערבים ויושבת הראש תדאג לשאר.

אחמד טיבי: זה הכול.

אחמד טיבי: זה הסיכום.

מירי רגב: ואני מבקשת - - - לא פועל על פי הסעיף הזה.

מירי רגב: הדבר הנוסף:

מירי רגב: אנחנו נקיים דיון על אלימות כנגד שוטרים, - -

פנינה תמנו: הם הגנו על החיים - - -

מירי רגב: - - אבל אנחנו נקיים על אלימות של שוטרים, אבל אנחנו נקיים דיון גם על אלימות כנגד שוטרים.

מירי רגב: הבנת, חברת הכנסת תמר זנדברג?

מירי רגב: לא על אלימות של שוטרים רק, אלא אלימות כנגד שוטרים - - -

פנינה תמנו: - - - על הפוגרומים בתל אביב.

פנינה תמנו: הפוגרומים בתל אביב, זה מה - - -, זה מה שמפריע - - -

דב חנין: מה זה?

דב חנין: אני לא מבין מה הדיון.

דב חנין: יש מישהו בעד אלימות נגד שוטרים?

דב חנין: על מה הוויכוח?

מירי רגב: לא, אני נגד אלימות על שוטרים ונגד אלימות של שוטרים, - -

דב חנין: אף אחד לא בעד אלימות.

דב חנין: אף אחד לא בעד אלימות נגד שוטרים.

מירי רגב: - - אבל לא ידברו כאן רק על אלימות - - -

דב חנין: אין אף אחד פה בעד אלימות נגד שוטרים.

מירי רגב: יפה.

מירי רגב: אז אני שמחה.

מירי רגב: הדבר הנוסף: המפכ"ל יעביר דו"חות - - - נעביר את השאלות המסודרות.

תמר זנדברג: גברתי יושבת הראש, את קצת מתבלבלת.

תמר זנדברג: באמת, המשטרה, התפקיד שלה למנוע עבירות אלימות של אזרחים - - -

פנינה תמנו: חוץ מ"לרדת" על המשטרה ועל הצבא, הכול צביעות.

פנינה תמנו: זה מה שאת יודעת - - - "לרדת" על - - -, "לרדת" על המשטרה, להחליש את - - -

מירי רגב: אנחנו נעביר את השאלות המסודרות של חברי הכנסת שלא קיבלו עליהן מענה, ואנחנו נבקש תשובות מסודרות של המפכ"ל.

מירי רגב: הדבר האחרון: אני מבקשת באמת, בהזדמנות הזאת להגיד לך שאני מתביישת באמירה של חבר הכנסת ג'מאל זחאלקה כנגדך - -

<מפכ"ל המשטרה רב ניצב יוחנן דנינו: אני בכוונה לא התייחסתי - - -

מירי רגב: - - על זה שידיך מגואלות בדם.

מירי רגב: אף אחד לא יגיד על לובש מדים שידיו מגואלות בדם.

מירי רגב: מי שדיבר הוא זה שידיו מגואלות בדם.

מירי רגב: בושה וחרפה שיש פה חברי כנסת שהם סוסים טרויאניים, והם פועלים כנגד ביטחון המדינה.

דוד אזולאי: מה, רק חבר כנסת אחד, - - - שיש.

מירי רגב: ואני רוצה להודות לכם על העשייה המבורכת שלכם, לחזק את ידיכם.

מירי רגב: תמשיכו לעשות למען עם ישראל והסדר הציבורי.

מירי רגב: תודה רבה.